Održano pripremno ročište u slučaju Vulina zbog vređanja Albanaca\nMinistar unutrašnjih poslova Srbije Aleksandar Vulin\nU Beogradu je u ponedeljak, 5. aprila, održano pripremno ročište po tužbi nevladine organizacije Komitet pravnika za ljudska prava (YUCOM) protiv ministra unutrašnjih poslova Srbije Aleksandra Vulina zbog njegove retorike usmerene protiv Albanaca.\nNa pripremnom ročištu umesto tuženog Aleksandra Vulina, u Palatu pravde došao je njegov pravni zastupnik advokat Svetozar Vujačić, koji je istovremeno i njegov savetnik u Ministarstvu unutrašnjih poslova.\nVulin će biti pozvan na sledeće ročište na kojem se očekuje da će dati izjavu u svojstvu tuženog.\nYUCOM je pred Višim sudom u Beogradu pokrenuo postupak protiv ministra Vulina jer je u svojim obraćanjima, kako su naveli aktivisti, koristio uvredljivu reč „Šiptar“ govoreći o Albanacima, kao i konteksta da su pripadnici albanske nacionalne manjine krimogena bića.\n„Suštinski je to bio jedan rasistički pristup koji je dat od strane visokog funkcionera Vlade i izjave su, takođe, bile objavljene na sajtu Ministarstva odbrane zbog čega se mogao steći i stav da je to i zvanična politika Republike Srbije“, rekla je za Radio Slobodna Evropa (RSE) Katarina Golubović, predsednica YUCOM-a.\nOna je navela da u YUCOM-u smatraju da je ovakav govor mržnje štetan po albansku nacionalnu manjinu, naročito u Preševskoj dolini na jugu Srbije, gde većinu stanovništva čine Albanci.\nRSE je kontaktirao Ministarstvo unutrašnjih poslova i Svetozara Vujačića, pravnog zastupnika ministra Vulina u vezi sa ovim postupkom. Do objavljivanja ove vesti nismo dobili odgovor.\nSam Vulin je ranije izjavljivao da će Albance nastaviti da zove onako „kako oni zovu sebe“ tvrdeći da je "Šiptar" sinonim za Albance.\nGovor mržnje ne sme biti politika Srbije\nYUCOM se pred formiranje nove Vlade u oktobru 2020. godine javno obratio tadašnjoj mandatarki Ani Brnabić sa apelom da nekadašnjeg ministra odbrane Aleksandra Vulina izostavi sa predloga spiska ministra upravo zbog ophođenja prema Albancima.\nU zvaničnim saopštenjima Ministarstva odbrane na čijem je čelu bio Vulin, u roku od mesec dana u periodu od septembra do oktobra 2020. godine, šest puta su Albanci nazvani „Šiptari“.\nZa mesec dana šest uvredljivih izjava ministra Vulina o kosovskim Albancima\nIpak, u novoj vladi Ane Brnabić, Aleksandar Vulin postao je ministar unutrašnjih poslova rotirajući se sa Nebojšom Stefanovićem koji je postao novi ministar odbrane.\n„U razvijenim demokratijama se ne bi desilo da jedna organizacija tuži ministra nakon kontinuiranog govora mržnje, već bi od strane nekih drugih predstavnika vlade takav jedan ministar zapravo bio prozvan i pre svega bi došlo do ostavke takvog ministra“, rekla je za RSE Katarina Golubović.\nIpak, prema rečima predsednice YUCOM-a, odlučili su se da početkom oktobra 2020. godine pokrenu postupak protiv ministra Vulina jer smatraju da „govor mržnje ne sme da bude osnova za politiku Srbije“.\n„Dakle, ono što predstavlja ponašanje Aleksandra Vulina je svakako potpuno negiranje odluka naših pravosudnih organa i tela koja se bave zaštitom od diskriminacije i upravo zbog toga smatramo ovakvo ponašanje neprihvatljivim, zabranjenim i ono mora da bude osuđeno“, zaključila je Golubović.\n'Šiptar' – politički nekorektan i uvredljiv termin\nBrankica Janković, poverenica Srbije za zaštitu ravnopravnosti, 2015. godine donela je mišljenje da su dva domaća novinska tabloida prekršila Zakon o zabrani diskriminacije jer su Albance nazivali "Šiptari" i tada je navela da je takvo obraćanje pripadnicima albanskog naroda uvredljivo.\nDve godine kasnije, krajem 2018. Apelacioni sud potvrdio je prvostepenu presudu Višeg suda u Beogradu po tužbi Anite Mitić, nekadašnje aktivistkinje nevladine organizacije Inicijativa mladih za ljudska prava, protiv lista Informer i u obrazloženju presude upotrebu tog termina okarakterisao kao govor mržnje.\nNastavak tužbi protiv Vulina zbog vređanja Albanaca\nZbog vređanja Albanaca, pred Višim sudom u Beogradu, Aleksandra Vulina tužio je i Nacionalni savet albanske nacionalne manjine.\nKako je 8. februara na svom Fejsbuk (Facebook) nalogu objavio Šaip (Shaip) Kamberi, poslanik albanske nacionalne manjine u Skupštini, Viši sud je odbio ovu tužbu.\nRegujući na Kamberijevu objavu povodom odbijanja tužbe pred Višim sudom ministar unutrašnjih poslova Srbije Aleksandar Vulin izjavio je u Skupštini Srbije da niko Srbima ne može da zabrani da govore na svom jeziku, saopštilo je Ministarstvo unutrašnjih poslova 10 februara.\nVulin opet uvredljivo o Albancima


“Help” podržava marginalizovane grupe u Trsteniku – Kruševac PRESS\nAutor J. Marković\t Poslednje ažuriranje 02.10.2015.\nOpština Trstenik i organizacija „Help“ potpisaće danas ugovor o saradnji na projektu “Smanjenje siromaštva i unapređenje mogućnosti zapošljavanja marginalizovanih i ugroženih grupa stanovništva sa fokusom na Romkinje u Srbiji”.\nProjekat za jedanaest opština i gradova, ukupne vrednosti 1.820.295 evra, finansiraju Švedska agencija za međunarodni razvoj i saradnju „Sida“, a sprovodi „Help“ u saradnji sa ciljnim gradovima i opštinama. Vrednost dela aktivnosti na teritoriji Opštine Trstenik iznosi 77.655 evra, dok Opština sufinansira iznos od 3.555 evra.\nNajmanje 20 pojedinaca biće podržano grantovima u opremi za započinjanje ili razvoj poslovnih delatnosti u pojedinačnim vrednostima od 1.500, 2.400 i 3.600 evra.\nPored grantova u opremi, podrška smanjenju siromaštva podrazumeva i organizaciju događaja radi umrežavanja relevantnih aktera i partnera u sferi zapošljavanja, organizaciju poslovnih i stručnih obuka prema potrebama korisnika grantova, studijske posete i usluge poslovnog mentoringa.\nProjekat „Smanjenje siromaštva i unapređenje mogućnosti zapošljavanja marginalizovanih i ugroženih grupa stanovništva sa fokusom na Romkinje u Srbiji“ sprovodi nemačka organizacija Help-Hilfe zur Selbsthilfe e.V. a finasira Švedska agencija za međunarodnu saradnju “Sida”. Ukupna vrednost projekta je 1.820.295 evra, i realizuje se od maja 2014. do avgusta 2017. godine, u Leskovcu, Kraljevu, Kruševcu, Obrenovcu, Požarevcu, Prijepolju, Prokuplju, Trsteniku, Vladičinom Hanu, Vlasotincu i Vranju.\nCilj projekta je da se olakša integracija marginalizovanih Roma i drugih socijalno ugroženih grupa stanovništva i smanjenje siromaštva ciljnih grupa. Poseban cilj je da se omogući Romima, a posebno Romkinjama i mladim ljudima, kao i drugim ugroženim grupama stanovništva, lakši pristup tržištu rada.


Ana Brnabić dobitnica nagrade “Duga” – GayEcho\nAna Brnabić dobitnica nagrade “Duga”\nMinistarka državne uprave i lokalne samoupave Ana Brnabić dobitnica je nagrade “Duga” za doprinos borbi protiv homofobije i transfobije i zaštiti i unapređnju ljudskih prava LGBT osoba u Srbiji u prethodnih godinu dana. Ana Brnabić je, kako je naveo žiri u obrazloženju, prva autovan ministarka u Srbiji i regionu i to je istorijski iskorak u pozicioniranju LGBT zajednice.\nNagradu pod nazivom “Duga” ustanovila je Gej strejt alijansa (GSA) i dodeljuje se od 2013. povodom 17. maja – Međunarodnog dana borbe protiv homofobije i transfobije\n“I u Srbiji i u svetu put koji vodi ka većim LGBT pravima nije lak. Prema poslednjem izveštaju Stej departmenta pripadnici LGBT zajednice u svetu izloženi su govoru mržnje, pretnjama, pa i nasilju”, rekao je Skot.\naktivizamAna BrnabićGSANovi magazinPredrag AzdejkovićSrbija\n« Indonezija: Ako si gej 85 udaraca šibom\nPoverenica: Transpolne i transrodne osobe osetljiva grupa »\nOsim što je ministarka i što je gej, šta je tačno učinila da poboljša prava LGBT? Super je to što ona postoji i što je tu, ali bez veze mi je što nagrada “Duga” nije dodeljena za trud za poboljšanje prava i približavanje LGBT populacije narodu. Velika je razlika između činjenice da si gej i da si u centru pažnje, i toga da zaista uložiš ogroman trud i posvetiš se poboljšanju prava. Veliko poštovanje za Anu, ali čime je tačno doprinela LGBT pravima, ovo osim što postoji kao figura?


RTS :: Rezultati lokalnih izbora u BiH\nRegion Rezultati lokalnih izbora u BiH\nponedeljak, 06. okt 2008, 09:01 -> 11:21\nSNSD osvojio najveći broj načelničkih funkcija u Republici Srpskoj, a Stranka demokratske akcije u Federaciji BiH, pokazuju preliminarni rezultati Centralne izborne komisije BiH.\nSNSD osvojio je 41 načelničko mesto, SDA 36, Hrvatska demokratska zajednica BiH 16, koliko i Srpska demokratska stranka, saopštio je predsednik Centralne izborne komisije Suad Arnautović.\nSocijaldemokratska partija BiH osvojila je 9 načelničkih mesta, Stranka za BiH 4, a Demokratska narodna stranka i Hrvatska demokratska zajednica po 3 načelnička mesta.\nArnautović je, na ponoćnoj konferenciji za novinare, rekao da iz 19 opština u Komisiju nije stigao izborni rezultat, iako su opštinske izborne komisije imale zakonsku obavezu da tokom večeri dostave te podatke.\nPrema podacima koje je izneo Arnautović, SNSD je osvojila najviše načelničkih funkcija u RS, kao i mesto gradonačlnika Banjaluke, dok je SDS na drugoj poziciji po broju osvojenih načelničkih mesta.\nU Federaciji BiH najviše načelničkih funkcija osvojila je SDA, zatim HDZ BiH, a potom SDP BiH.\nGubitnik ovih izbora prema nezvaničnim rezultatima je Partija demokratskog progresa, koje nije uspela da dobije ni jedno načelničko mesto\nNa lokalne izbore u BiH izašlo je ukupno 55 odsto birača od ukupnog broja upisanih u birački spisak.\nDodik: Potvrda politike SNSD-a\nPredsednik Saveza nezavisnih socijaldemokrata Milorad Dodik saopštio je da je SNSD zadržao vlast u 15 opština koliko je imao ranije i osvojio u još 20, čime je zadržao primat na političkoj sceni RS.\n"Ovo je potvrda politike, koju vodi SNSD, ali i podrška politici Vlade RS koju ja predstavljam", rekao je Dodik i dodao da će ovo doneti dodatnu političku stabilnost.\nDodik je rekao da je ova stranka očekivala pobedu u 50 od 62 opštine u RS i da ostaje da se vidi na kojem će se broju zadržati.\n"Nesumnjivo je da ulazimo u stabilan period u kojem ćemo se okrenuti opštinama u kojima smo dobili podršku i ispuniti data obećanja, a tamo gde su pobedili drugi neka oni ispunjavaju ono što su obećali", rekao je Dodik.\nDodik je rekao da je njegova stranka dobila tri načelnička mesta i u Federaciji BiH, i to u Grahovu, Glamoču i Drvaru.\nIz izbornog štaba SDS su potvrdili da je pobedu u većini opština odneo SNSD i da su u značajnijem broju zadržali opštine u kojima su bili na vlasti u prethodnom periodu uključujući i Bijeljinu i Doboj.\n(ponedeljak, 06. okt 2008, 21:25)\nPobjeda SNSD u RS\nDodik je najbolji srpski političar danas.Od njega mogu mnogi da uče kako se vlada državom.\n(ponedeljak, 06. okt 2008, 19:04)\nGlamoč je napokon dočekao taj dan\n(ponedeljak, 06. okt 2008, 16:55)\nBravo Dodiku, svaka cast!! Idemo polako ali sigurno ka nezavisnosti!! To mora da nam bude cilj, fino na demokratski nacin!!\n1 Apatija glasača i etničke podele\n2 Posle izbora, prioritet evropski put\n3 Rezultati lokalnih izbora u BiH\n4 Lokalni izbori u BiH\n5 U BiH u toku predizborna tišina\n1 Budimpešta, demonstracije protiv vladine kontrole nad medijima\n2 Zagreb: Vulin nepoželjan u Hrvatskoj\n3 Plenković: Dolazak Vulina u Jasenovac ne bi bilo dobro rešenje\n4 Srpski državljanin pokušao da prokrijumčari 48 kilograma marihuane\n5 Na komemoraciji u Jasenovcu Srbi, antifašisti i SDP


NOVE OLAKŠICE ZA GRAĐANE: Radi se otplati kredita - Srbija UŽIVO\nNOVE OLAKŠICE ZA GRAĐANE: Radi se otplati kredita\nPošto je propis stupio na snagu 15. decembra, to znači da dužnici već mogu da podnesu zahtev za dobijanje olakšica.\nOdluka Narodne banke Srbije o novim olakšicama za građane i privrednike koji imaju kredit ili lizing, a koji imaju problema sa otplatom, stupila je na snagu 15. decembra. Centralna banka je istovremeno propisala i nekoliko uslova, a obog puta postoji i novi način korišćenja olakšica.\nTokom prethodna dva moratorijuma olakšice su se primenjivale automatski, odnosno klijenti koji nisu želeli da iskoriste pomoć morali su da se jave banci i odbiju ponudu. Ovog puta svi zainteresovani moraće da podnesu zahtev i tek ako ispune propisane uslove moći će da računaju na predviđene pogodnosti.\nTo praktično znači da neće biti slučajeva, kao tokom prvog ili drugog moratorijuma, da klijent “zaboravi” da se izjasni da ne želi olakšicu, pa da automatskim prihvatanjem zastoja u otplati prihvati i veću mesečnu ratu nakon moratorijuma.\nOvog puta je posebno naglašeno i da klijenti koji nemaju teškoće u otplati kredita i lizinga, i koji samim tim ne ispunjavaju navedene uslove, neće moći da računaju na olakšice.\nBanke i davaoci finansijskog lizinga će najkasnije do 22. decembra ove godine na svojoj internet prezentaciji i u svojim poslovnicama objaviti obaveštenje kojim se dužnici informišu o mogućnostima podnošenja zahteva za dobijanje olakšica, kao i o uslovima koje u tom smislu treba da ispunjavaju.\nKlijenti mogu podneti zahtev za dobijanje olakšica i elektronskim putem ili poštom, kao i u poslovnim prostorijama do 30. aprila 2021. godine, a o zahtevu će biti obavešteni u roku od 30 dana od dana prijema.\nKo ima pravo na olakšice\nNBS je procenila da potrebu za olakšicama ovog puta imaju posebno nezaposleni, zatim dužnici čiji su prosečni neto mesečni prihodi u poslednja tri meseca ispod proseka zarada u Srbiji, kao i dužnici sa prosečnim neto mesečnim prihodima u poslednja tri meseca do 120.000 dinara, a čiji je prihod manji za 10 odsto ili više u odnosu na period pre 15. marta 2020. godine i čiji je stepen kreditne zaduženosti iznad 40 odsto tih prihoda.\nZa poljoprivrednike, preduzetnike i privredna društva ocenjeno je da olakšice u otplati obaveza treba ponuditi naročito dužnicima koji su u 2020. godini imali pad poslovnih prihoda, odnosno prometa, od najmanje 15 odsto u odnosu na 2019. ili je došlo do prekida poslovanja dužnika u neprekidnom trajanju od najmanje 30 dana usled pandemije.\nTakođe, pravo na navedene olakšice imaće i dužnici koji kasne sa otplatom više od 30 dana u materijalno značajnom iznosu po osnovu bilo koje obaveze (kredita, lizinga, kartice) na koje se odluka primenjuje.\nPOSKUPLJUJE STRUJA U SRBIJI: Poznato je i za koliko para i kada da očekujete VEĆE RAČUNE!\nPOVEZANE TEMEBankeEkonomijaestiKreditKreditiMoratorijum na krediteNarodna banka SrbijeTreći moratorijumZahtev\nHOROR: Posvađao se sa ženom, kada je otišla od kuće silovao je gošću i tu nije stao!\nPOVEĆANJE PENZIJA DO JANUARA! Ovo je detaljan spisak KO dobija KOLIKO\nNajbolje će proći akademci\nKorisnici učeničkih i studentskih domova od decembra će plaćati skuplji smeštaj i ishranu u menzama, ali će zauzvrat primati i veće iznose na čekovima za kredite i stipendije.\nNajbolje će proći akademci jer će mesečno od države primati 13.000 dinara, što je oko 110 evra, umesto dosadašnjih 8.400 dinara.\nNaime, prvi potpredsednik Vlade i ministar prosvete, nauke i tehnološkog razvoja Branko Ružić delimično je uvažio zahteve direktora studentskih centara i koordinatora regiona za učeničke domove u Srbiji koji su u ponedeljak zatražili od ministra da uskladi cene usluga smeštaja i ishrane u ustanovama učeničkog i studentskog standarda.\n– U potpunosti razumem zahteve koji su stigli i smatram ih opravdanim. Upravo zbog održavanja određenog standarda, napora da ga unapredimo, a svakako ne ugrozimo, razumem potrebu da se uskladi cena, ali to ne sme da bude preterano opterećenje porodičnog budžeta – naveo je ministar i dodao da traženi iznos cena u ovom trenutku nije prihvatljiv, zbog čega su zahtevi direktora ustanova delimično prihvaćeni.\nMinistar je naveo da je uvažio činjenicu da cene u ovim ustanovama nisu menjane čak devet godina.\n– Država je od 2012. godine do danas investirala u izgradnju i opremanje ustanova učeničkog standarda sa oko 6.5 milijardi dinara, a u ustanove studentskog standarda sa oko 6.8 milijardi dinara – podvukao je ministar.\nOn je naglasio da će država, kao i do sada, nastaviti da subvencioniše cene smeštaja i ishrane u ustanovama učeničkog i studentskog standarda.\nSmeštaj za učenike\nRužić je kao primer naveo da je učešće učenika-korisnika u ceni smeštaja i ishrane u ustanovi učeničkog standarda sa trećom „A“ kategorijom, do sada iznosila 5.358 dinara mesečno, a da će nakon usklađivanja cena, to učešće iznositi 8.052 dinara mesečno.\nКada je reč o cenama smeštaja u studentskim centrima, studenti u sobama prve kategorije će, umesto dosadašnjih 1.860 dinara mesečno, plaćati 2.790, druge kategorije umesto 1.430 plaćaće 2.150, treće kategorije umesto 1.248 plaćaće 1.600 i četvrte kategorije umesto 1.144 cena će biti 1.500 dinara mesečno.\nCene u menzama\nCene pojedinačnih obroka u studentskim menzama će nakon usklađivanja iznositi:\nMinistar je podvukao da usklađivanje cena smeštaja i ishrane povlači i korigovanje nominalnih iznosa učeničkih i studentskih kredita i stipendija.\nTrenutni iznos rate učeničkog kredita i stipendije iznosi 5.400 dinara, dok će nakon usklađivanja iznositi oko 8.000 dinara.\nTrenutni iznos rate studentskog kredita i stipendije iznosi 8.400 dinara, dok će nakon usklađivanja iznositi oko 13.000 dinara.\nTakođe, ministar donosi rešenja kojima se utvrđuje tačan iznos učeničkog i studentskog kredita i stipendije u decembru tekuće godine, imajući u vidu da je isplata prve rate učeničkih kredita i stipendija u drugoj polovini decembra, a da je isplata prve rate studentskih kredita i stipendija u januaru 2023. godine.\nBroj učeničkih i studentskih kredita i stipendija utvrđuje se prema raspoloživim sredstvima u budžetu Republike Srbije za odgovarajuću godinu.\nU vezi sa navedenim, ministar smatra da ovakva usklađivanja treba razmatrati na godišnjem nivou, navedeno je u saopštenju Ministartva prosvete.\nDruštvopre 16 minuta\nShowBizpre 19 minuta\nDruštvopre 24 minuta


Ko prvi umire u horor filmovima? - Portal 072info\nAutor teksta Redakcija 2. Novembra 2013. 1. Novembra 2013.\nPremda u Holivudu postoji nepisano pravilo da ”crnac uvijek umire prvi”, kada su horor filmovi u pitanju, najnovije istraživanje pokazalo je da je to samo još jedan urbani mit. Na žalost mogih bjelkinja.\nHoror filmovi služe da nas suoče sa strahovima, natjeraju nas da ih preispitamo i otkrijemo njihovo porijeklo, a neki od ovih filmova tu su samo da nas zabave u bisokopskom mraku ili tami spavaćih soba.\nNije ni čudo što je i ovaj žanr podlijegao klišeima, pa se tako čini da većina horor filmova sastoji od već utvrđenih obrta u kojima se zna šta glavni junak smije, a šta ne smije da uradi, ko će prvi da umre a ko će da preživi.\nU susret ovogodišnjoj Noći vještica, sajt Hafington Post analizirao je dvadeset pet horora, među kojima su filmovi “Vrisak”, “Znam šta ste radili prošlog ljeta”, “Petak 13”, “Istjerivač đavola”, “Ajkula”… Cilj ove mini-analize bio je da se konačno utvrdi istina – ko to najčešće umire prvi u ovim filmovima strave i užasa.\nIspostavilo se da su to bjelkinje, iako je nepisano (često i kritikovano) pravilo da, bar kada je američka produkcija u pitanju, crnac uvijek umire prvi.\nHafington post je došao do zaključka da je u više od polovine pogledanih ostvarenja (52%) jedna od bjelkinja umrla prva u filmu. Na drugom mjestu našli su se bijelci (24%), a potom slijede crnci (12%) i crnkinje (8%).


Usvojeni zaključci NSRS-urušavanje BiH ili put ka nestanku RS? - Gerila\nNarodna skupština Republike Srpske usvojila je rano jutros, voljom većine u parlamentu, informaciju o neustavnoj transformaciji dejtonske strukture Bosne i Hercegovine i uticaju na položaj i prava Republike Srpske. Većina je glasala za dvadeset zaključaka u vezi sa ovom informacijom.\nJednim od zaključaka “NSRS odbacuje bonska ovlaštenja Visokog predstavnika kao potpuno neustavna, nezakonita i neligitimna budući da njihova primjena predstavlja flagrantnu povredu ustavno-pravnog ustrojstva BiH i kršenje osnovnih ljudskih prava kao i međunarodnih instrumenata za njihovu zaštitu.”\n“Narodna skupština Republike Srpske odbacuje svako djelovanje koje je usmjereno na izmjenu izvornog Dejtornskog sporazuma i njegovog Aneksa 4, Ustava BiH koji je temelj postojanja i rada svih institucija i zvaničnika na nivou BiH te će svako djelovanje koje nije u skadu sa Ustavom BiH u budućnosti imati odgovarajuću reakciju iz Republike Srpske. Djelovanje suprotno stavovima Narodne skupštine Republike Srpske kao najvišeg zakonodavnog i ustavnopravnog organa Republike Srpske smatraće se ugrožavanjem suveriniteta i ustavnog poretka Republike Srpske. Takve aktivnosti treba odrediri kao krivično djelo po krivičnom zakonu Republike Srpske.”– još je jedan od zaključaka. Ovaj zaključak u prevodu znači da bi svaki političar izabran na teritoriji Republike Srpske a koji je izabran u neku od zajedničkih institucija morao da djeluje po zamislima većine u Republici Srpskoj bez obzira na njegovo lično mišljenje i mišljenje glasača koji su glasali za njega.\nU zaključcima se dalje navodi da je u BiH godinama na djelu sistematska i nelegalna unitarizacija, da se obavezuju predstavnici RS u zajedničkim organima da ne učestvuju u izmjenama Poslovnika o radu i drugih akata na način da se time smanjuje broj predviđenih srpskih glasova i glasova iz RS. Navodi se i da je BiH nastala voljom Republike Srpske i Federacije BiH koji čine Bosnu i Hercegovinu. Navodi se i da NSRS podržava saradnju sa NATO ali se protivi članstvu BiH u NATO. Kao mogućnost se navodi i istupanje RS iz PDV sistema BiH i stvaranje sopstvenog PDV sistema. U zaključcima se navodi da Republika Srpska ističe i pravo na samoopredjeljenje kao jedno od prava a traži se od svih republičkih institucija da se analiziraju aktivnosti i okolnosti koje su dovele do formiranja Zakona o odbrani BiH, Zakona o indirektnom oporezivanju BiH, Zakona o visokom sudskom i tužilačkom savjetu kao i drugih zakona kojima su derogirane nadležnosti RS i koji su nametnuti odlukama Visokog predstavnika a kojima se ugrožava ustavno-pravni položaj RS.\n“Ističemo da je Bosna i Hercegovina nastala saglasnošću Republike Srpske i Federacije BiH i da samo saglasnošću oba entiteta može i postojati, zbog toga je bilo kakva težnja za izmjenom složene dejtonske strukture apsolutno nedopustiva i može dovesti do neželjenih posljedica.”-piše u jednom od zaključaka.\nZa ove zaključke glasala su 53 narodna poslanika, niko nije bio protiv niti suzdržan. Opozicija nije učestvovala u glasanju.\nZaključke su potpisali šefovi poslaničkih klubova SNSD, DNS, DEMOS, NDP, Ujedinjene Srpske i Socijalističke partije. Zakazivanje posebne sjednice sa predloženom tačkom dnevnog reda zatražila je, potpisima, jedna trećina narodnih poslanika iz klubova SNSD, DNS, Socijalistička partija, DEMOS, Ujedinjena Srpske, NDP i dva nezavisna poslanika.\nRelated tags : bosna i hercegovina Milorad Dodik nsrs opozicija posebna sjednica NSRS republika srpska Ustav BiH\nDodikov poziv za izmjene Krivičnog zakona: Put u autokratiju\n1 Marta, 20200\nOd danas u Njemačkoj stupa na snagu novi zakon o useljavanju koji nudi niz olakšica u odnosu na stari zakon. Ako su se građani Bosne i Hercegovine do sada "u talasima" iseljavali zbog nezaposlenos\nDodik najavio Vlada usvojila\nVlada je prihvatila Prijedlog uredbe sa zakonskom snagom o rokovima i postupanju u sudskim postupcima za vrijeme vanrednog stanja. Prijjedlog uredbi poslat je predsjednici Republike Željki Cvijano


Zvezda protiv nasilja nad ženama\nPotpredsednica Vlade Srbije i predsednica Koordinacionog tela za rodnu ravnopravnost, prof. dr Zorana Mihajlović čestitala je večeras FK “Crvena zvezda” plasman u narednu fazu takmičenja u Ligi Evrope i zahvalila klubu na učešću u zajedničkoj akciji povodom globalne kampanje „16 dana aktivizma protiv nasilja nad ženama“, kaže se u saopštenju.\n07. decembar 2017. 23:53\n“Transparentom na utakmici sa porukom “Stop nasilju nad ženama”, prvim takvim na jednom fudbalskom stadionu, Srbiji je poslata snažna poruka podrške borbi protiv nasilja nad ženama.\nHvala “Crvenoj zvezdi” što se priključila ovoj kampanji, nadam se da će se i drugi naši klubovi priključiti zajedničkim akcijama na podizanju svesti za suzbijanje nasilja nad ženama”, rekla je Mihajlovićeva.\nNarandžasti transparent dugačak 17 metara sa obeležjima Koordinacionog tela za rodnu ravnopravnost Vlade Srbije i FK “Crvene zvezde” i porukom “Stop nasilju nad ženama” nalazio se na istočnoj tribini stadiona “Rajko Mitić” tokom večerašnje utakmice Lige Evrpe između Crvene zvezde i Kelna.\nNarandžasta je zvanična boja kampanje „16 dana aktivizma“ i simboliše svetlu i optimističnu budućnost oslobođenu od nasilja nad ženama i devojčicama. Kampanja „16 dana aktivizma protiv nasilja nad ženama“ obeležava se svake godine od 25. novembra do 10. decembra, u više od 100 država sveta. Kampanja je započela 25. novembra Međunarodnim danom borbe protiv nasilja nad ženama i završava se 10. decembra Međunarodnim danom ljudskih prava, stoji u saopštenju\nPitanje za RTS: Zašto Partizan-Zvezda, a ne Nais-Šabac?\nPartizan otpustio Nikolića, Čanak debituje u subotu\nOsmina finala Lige šampiona: Real - PSŽ, Čelsi - Barselona\nLiga Evrope: Zvezda - CSKA Moskva, Partizan - Viktorija Plzenj


Fudbalska federacija Portugala započela partnerstvo sa Konamijem - RUR Esports\nJedna od najboljih fudbalskih reprezentacija na svetu i šampion evropskog prvenstva 2016. godine, Portugal, je od danas postala zvaničan partner Konamija i eFtooball PES-a 2021. To znači da će od sada Portugal biti među povlašćenim ekipama u igri, što znači da će obe strane zajedničkim snagama da šire svoje brendove.\nPopularnost ove video igre nastavlja da raste iz godine u godinu, zbog čega portugalska fudbalska federacija ovo vidi kao odličnu priliku da u budućnosti u saradnji sa Konamijem krene da organizuje najveće PES turnire baš u Portugalu. Ne samo da je sve veći broj igrača, već i gledalaca koji bi bili zainteresovani da uživo dođu da posmatraju najveće turnire.\nS obzirom da je UEFA Euro 2020 odložen za sledeću godinu, FPF i Konami žele zajedničkim snagama da krenu u promociju evropskog prvenstva, pošto je i sam PES jedan od glavnih sponzora.\n”Želimo da stvorimo što bolje uslove možemo za naše sportiste i klubove koji žele da se takmiče u PES ekosistemu. Imamo velike ambicije za naš nacionalni tim, kao i za PES ekipu koja će se boriti na Euro 21 PES turniru”, izjavio je Raul Faria, predstavnik FPF-a.\nTags eFootball Pro Cup EURO konami pes 21 Portugal reprezentacija\nZlatan Ibrahimović optužio EA Sports za prevaru\nFoto: Global Esports Federation\nGlobal Esports Games objavio listu igara koje će se pojaviti na ovogodišnjem takmičenju


Humanost stolara Mileta: Bebe osmijehom "plaćaju" stolicu - Akta.ba\nHumanost Milorada Jurkovića, poznatijeg kao stolar Mile, prepoznali su ljudi širom Srbije, ali i regiona, i to s valjanim razlogom\n29.01.2020. 08:14 / Izvor: Nezavisne novine\nHumanost Milorada Jurkovića, poznatijeg kao stolar Mile, prepoznali su ljudi širom Srbije, ali i regiona, i to s valjanim razlogom. Naime, Mile skoro pet godina besplatno pravi stolice za hranjenje beba i poklanja ih ljudima slabijeg materijalnog stanja i roditeljima sa više djece. A uslov je samo jedan - da se stolica kada je dijete preraste ne prodaje, već proslijedi nekome kome je potrebna.\nNastanjen u naselju Rakovac, u opštini Beočin u blizini Novog Sada, ovaj čovjek velikog srca i dobre duše za "Nezavisne" kazuje da, kada je na Facebook stranici "Stolar Mile" objavio da poklanja stolicu, nije ni slutio da će njegova humanitarna misija doseći razmjere koje ima danas.\n"Kada sam prvu stolicu objavio na profilu, napisao sam: 'Ovo je stolica za hranjenje beba, kome treba, neka se javi, ja je poklanjam. Samo nek se deca rađaju'. Od tada pa do danas ta rečenica se stalno spominje, i šta će nam šta više, nema većeg blaga od zdravog, srećnog i nasmejanog deteta. Nijedno dete nikada nije zaplakalo sedajući u stolicu koju sam napravio", ponosan je Mile.\n"Nisam bio svestan da ću sam sebe uvući u celu ovu priču kada sam objavio da poklanjam prvu stolicu 9. maja 2015. godine, a izrevoltiran cenama ovakvih stolica u nekim radnjama. Priča se širila munjevitom brzinom i sada smo došli do 1.930 podeljenih stolica", objašnjava Mile.\n"Na početku izrade stolica koristio sam svoj materijal, a kada bih ostao bez materijala, izvinjavao sam se ljudima, molio ih da sačekaju, govorio da će stolice biti gotove kada opet dođem do matrijala. A onda su se jednog dana otvorila vrata moje radionice, a ispred je bio šleper sa materijalom, firme su dovozile palete, i tako se sve to omasovilo", priča Mile.\n"Ja im kažem: Nemojte gledati mene kao uzor, gledajte sebe kao uzor, budite bolji od sebe, nemojte biti bolji od mene", poručuje Mile.\n"Još nemamo struju, uzimam od bratove kuće, jer je zapelo negde oko papirologije. Ali kada dođem kući, shvatim ono najvažnije - da su mi deca zdrava, a svega ostalog će biti. Materijalno brzo protrči kroz ruke, uvek naveče možete da zaspite bogati, a da se ujutro probudite siromašni", priča Mile.\nPorodicu izdržava svirajući harmoniku. Kako kaže: "Ja sam harmonikaš, možda jedini harmonikaš koji plaća porez na sviranje harmonike i svoju decu sam tako othranio i odškolovao."\n"Podrška moje porodice je velika i kada sam video da ova moja priča kreće uzlaznom putanjom, seo sam sa suprugom da se dogovorimo da li mi to možemo da iznesemo. Ona mi je rekla da ćemo moći, da stoji iza mene, a i moj sin se uključio u akciju i kćerka pomaže", ponosan je Mile.\nStolice koje Jurkovići porodično izrađuju našle su svoje mjesto i u domovima u Banjaluci, Derventi, Prnjavoru, Ističnom Sarajevu... A Miletova humanitarna misija je otišla puno dalje od stolica za hranjenje djece, jer on danas putem svoje stranice uz pomoć drugih ljudi starim i iznemoglim sređuje životni prostor, bolesnoj djeci nabavlja potrebne lijekove, igračke...\nMile Jurković je krajem prošle godine dobio nagradu "Humanista godine" od srpske dijaspore u Njujorku. Kako kazuje, bio je oduševljen, ali je poziv da prisustvuje dodjeli nagrade i boravi 10 dana u Njujorku odbio i zamolio organizatore da novac koji bi potrošili na njega uplate bolesnoj djeci, jer kako kazuje: "Zar ja svoje oči da hranim gledajući Njujork, a znam da nečije oči plaču." Putem video-linka poslao je zahvalu organizatorima i pozvao ih da kada dođu u Srbiju da budu njegovi gosti.\n"Kada od predsednika države dobijete nagradu za humanitarni rad, a na kojem stoji državni grb, to mora biti satisfakcija i znak da ste na pravom putu. Ali najveće nagrade su mi svakao osmesi i zahvalnost ljudi kojima smo pomogli", kazuje Mile.\nZadnja u nizu nagrada, a koja će mu biti uručena u februaru, je od "Večernjih novosti". Stolar Mile će dobiti plaketu namijenjenu najplemenitijim pojedincima, čime se odaje priznanje pojedincima i kolektivima koji su svojom hrabrošću, dobrotom i odvažnošću zadužili čitavo društvo.


Msr um Nenad Ćeranić - FDB - Katedra za produkciju\nMsr um Nenad Ćeranić\nRođen je 1982 godine i odrastao u Beogradu, gde je diplomirao je Muzičku produkciju sa prosečnom ocenom 9,41, kao prvi u klasi na Akademiji Umetnosti u Beogradu-juna 2011. postao je master muzičke umetnosti.\nSvira klavir, gitaru, bubnjeve i više perkusivnih instrumenata. Pored vokalnog izvođenja, bavi se komponovanjem, aranžiranjem, primenjenom muzikom, produkcijom muzike i dizajnom zvuka za film i televiziju. Učesnik je više domaćih I intrrnacionalnih muzičkih festivala i dobitnik tri nagrade.\nProfesurom se bavi od 2012. Godine, kada je na Akademiji umetnosti izabran u zvanje docent, da bi sledeće godine bio izabran u isto zvanje na Univerzitetu Metropolitan, gde predaje Snimanje i dizajn zvuka i Dramaturgiju zvuka, dok je 2019. Na Univerzitetu Union-Nikola Tesla izabran u zvanje vanrednog profesora. U period 2014-2019 je predavao stručne predmete u polju muzike i zvuka u srednjoj školi Art i Media.\nFestival ,,Radijski festival'', 2006. godine u Beogradu, kao vokal, kompozitor, tekstopisac i muzički producent-dizajner zvuka.\nUčesnik muzičkog festivala ,,Beovizija'', 2008. godine u Beogradu, kao vokalni izvođač i muzički producent-dizajner zvuka.\nMuzički album ,,Uvertira'' , 2008. godine (Kompozitor, tekstopisac, muzički producent-dizajner zvuka, vokal, instrumentalista).\nCD–Muzički album ,,Uvertira'' / Katalogizacija u publikaciji-Centralna narodna biblioteka Crne Gore, Cetinje (Izvođač, autor kompozicija, tekstova i muzicki producent) ISBN 978-9940-0-0006 , (COBISS CG-ID 13157648).\nPredstavnik Srbije na najvećem muzičkom pop festivalu u jugoistočnoj Evropi ,,Slavjanski bazar''- Belorusija, 2009. godine, kao vokal, kompozitor, tekstopisac i muzički producent-dizajner zvuka.\nDobitnik specijalne nagrade Telekoma za najbolju kompoziciju.\nHimna Akademije Umetnosti, 2009. godine ( Kompozitor, tekstopisac, vokal, instrumentalista, muzički producent-dizajner zvuka).\nBalkanske muzičke nagrade (Balkan music awards), Sofija, Bugarska.Predstavnik Crne Gore među 11 najboljih muzičara Balkana, 2010. godine.Nagrada za najbolju pesmu, čiji je ujedno kompozitor, tekstopisac i muzički producent-dizajner zvuka.\nMuzički festival ,,Sunčane skale'', Herceg Novi, Crna Gora.Nastup na revijalnom delu festivala-dodela prinčevih nagrada za muzička dostignuća, 2010. godine.Dobitnik nagrade Zlatna sirena za muzički album ,,Uvertira''.\nDobitnik najvećeg priznanja koje dodeljuje Akademija Umetnosti u Beogradu- nagrade ,,Sveti Vid'' za kulturni i umetnički doprinos, 2010. godine.\nHimna vrtića grada Beograda, ,,Mi smo budućnost'', 2011. godine ( Kompozitor, tekstopisac, aranžer, muzički producent-dizajner zvuka, instrumentalista).\nZvanična pesma prestonice Crne Gore - Cetinja, 2012 godine ,,Srce mi je pokraj Cetinja'' (Kompozitor, tekstopisac, muzički producent-dizajner zvuka).\n11000, Beograd, Srbija\n+381 (0) 11 262 01 86\n+381 (0) 11 262 0354\nFakultet za diplomatiju i bezbednost 2019.


MEI - Aktuelnosti - J. Joksimović: Kroz evropske integracije sprovodimo ciljeve održivog razvoja i poboljšavamo kvalitet života građana\nJ. Joksimović: Kroz evropske integracije sprovodimo ciljeve održivog razvoja i poboljšavamo kvalitet života građana\n26. jul 2018. | Novi Sad\nMinistar za evropske integracije Jadranka Joksimović i potpredsednik Pokrajinske vlade Đorđe Milićević otvorili su danas konferenciju na kojoj je predstavljen projekat &bdxuo;Revitalizacija navigacione infrastrukture kanala Begej&ldxuo;, koji je finansiran iz Interreg - IPA Programa prekogranične saradnje Rumunija - Srbija.\nUkupna vrednost projekta je oko 14 miliona evra, od čega Evropska unija daje blizu 12 miliona evra bespovratnih sredstava, a planirano je da projekat bude završen do avgusta 2021. godine.\nMinistar Joksimović poručila je da je danas dobar dan za razumevanje građana Srbije zbog čega je važan proces evrointegracija i koje su koristi od tog procesa i dodala da se ne radi samo o novcu, koji jeste važan, pogotovo kada je bespovratan, kao u slučaju naše zemlje koja je kandidat, ali nije najvažniji.\n&bdxuo;Najvažnije je da mi prepoznamo naše potrebe, posebno na lokalnom nivou, da prepoznamo naše potencijale, da prepoznamo šta je ono što je supstanca našeg budućeg održivog razvoja i regionalnog i ukupnog, a ne da stalno govorimo o tome kako smo nedovoljno razvijeni i kako je nedovoljna pažnja centralne vlasti prema određenoj regiji ili lokalu&ldxuo;, kazala je Joksimović.\nNavodeći da pored političkih uslova, suštinu evropskih integracija čini projekat održivog razvoja, Joksimović je kazala da je cilj da Srbija u procesu pridruživanja preuzme sve što može pomoći održivom razvoju, kako bi svaki građanin, u svakom delu Srbije osetio konkretan napredak u kvalitetu života.\nDodala je da je važno i novo zapošljavanje, kao i stabilna makroekonomska situacija, da bi se govorilo o boljem životu i istakla da se kvalitet života meri i dostupnošću svega onoga što jesu ciljevi održivog razvoja, a to znači i dostupnost dobre pijaće vode i sanitarne i komunalne infrastrukture.\n&bdxuo;U tom smislu, ovakvi projekti koji su finansirani iz bespovratnih sredstava EU na najbolji način nam šalju poruku zašto smo u procesu evrointegracija i kako i mi kao drugi koji su pre nas ušli u EU možemo i moramo da na dobrobit građana iskoristimo ove mogućnosti&ldxuo;, kazala je i dodala da je to obaveza i da u vezi toga nema kompromisa iz razloga što lokalne samouprave, koje će u budućnosti biti nosilac najvećeg dela reformi, moraju sada da se vežbaju i nauče kako da koriste potencijale koje imamo.\n&bdxuo;U svakom gradu Srbije imamo potencijale koji su neiskorišćeni. Mi moramo prvo da naučimo da prepoznamo šta su naši potencijali, a da onda pokažemo gde je novac koji nam je na raspolaganju i da ne tražimo samo iz budžeta&ldxuo;, navela je.\nGovoreći o projektu, Joksimović je podsetila da Srbija ima projekte prekogranične saradnje sa Bugarskom, Mađarskom, BiH, Crnom Gorom, Makedonijom i Hrvatskom, te da je ovo drugi strateški, od za sada ukupno 32 projekta, u okviru prekogranične saradnje sa Rumunijom.\nKazala je da sa Rumunijom u periodu od 2014. do 2020. godine postoji 88 miliona evra bespovratno za projekte u pograničnim oblastima i istakla da je ovaj projekat jedan od dva strateška koji je urađen u prekograničnoj saradnji.\nPodsetila je da je prvi projekat sa Rumunijom regionalni centar u opštoj bolnici u Požarevcu za ranu dijagnostiku i prevenciju malignih bolesti u vrednosti od 12 miliona evra.\n&bdxuo;Ovo je drugi strateški projekat iz ove prekogranične saradnje, a to je revitalizacija i osposobljavanje Begeja da bude deo potencijala za održivi razvoj ovog dela Vojvodine. Radiće se dve prevodnice, biciklistička staza koja će voditi iz Srbije do Rumunije u dužini od 40 kilometara, drenaža rečnog korita Begeja. Prema tome, doći ćemo do toga da Begej za četiri godine bude ponovo jedna plovna reka, koja će po ekološko prihvatljivim standardima biti transportna, dati mogućnost povezivanja ljudi i razviti održivi ekoturizam&ldxuo;, kazala je Joksimović.\nPotpredsednik Pokrajinske vlade Đorđe Milićević naveo je da će uz pomoć ovog projekta, nakon 60 godina, Begej biti plovan, te da je izgradnja u okviru projekta 40 kilometara biciklističkih staza.\n&bdxuo;Jedan od značajnih segmenata rada Pokrajinske vlade jeste prekogranična saradnja. U prethodne dve godine ova Vlada je na ovaj način obezbedila finansiranje 21 projekta u ukupnoj vrednosti od 45 miliona evra. S obzirom da je naš osnovni cilj ubrzani razvoj Vojvodine u sklopu brzog ekonomskog razvoja Srbije, verujem da je ovo veoma značajan instrument koji pomaže ostvarenju ovog cilja&ldxuo;, kazao je Milićević.\nDodao je da će zajedno sa Vladom Srbije nastaviti da rade na tome da broj projekata koji se na ovaj način finansiraju bude što veći, kako u ekonomskom, tako i u brojčanom smislu, što je, kaže, značajno i za Srbiju u celini, ali i za lokalne samouprave.\nPartneri na projektu su Administracija rečnog basena Banat iz Rumunije, Županijski savet Timiš iz Rumunije, Pokrajinski sekretarijat za regionalni razvoj, međuregionalnu saradnju i lokalnu samoupravu iz Srbije i Javno vodoprivredno preduzeće &bdxuo;Vode Vojvodine&ldxuo;.\nZoran Gregorović iz &bdxuo;Voda Vojvodine&ldxuo; kazao je da je od izuzetne važnosti to što će Begej ponovo postati plovan jer se time obezbeđuje prekogranična saradnja u turizmu, transportu, popravlja se infrastruktura i stvaraju se uslovi za kvalitetniji život celog tog regiona.\nAdrian Luput iz Županijskog saveta Timiš iz Rumunije kazao je da zajedno sa ostalim partnerima na projektu žele da revitalizuju Begej i dodao je da se nada će na kraju 2021. godine moći da se govori o plovidbi prvog broda iz Zrenjanina do Temišvara i obratno.\nJ. Joksimović i potpredsednik Pokrajinske vlade


Kompanija Fintel energija: Akcije će moći da kupe profesionalni i privatni investitori i porodice\nBeta 25. jula 2018. 15:25\nKompanija Fintel Eenergija danas je saopštila da je započela na Beogradskoj berzi realizaciju prve inicijalne javne ponude akcija (IPO) i da će te hartije od vrednosti moći da kupuju profesionalni i privatni investitori i porodice.\n„Ovo je prva takva finansijska operacija na Beogradskoj berzi posle čak 78 godina, a biće ponudjeno na prodaju 6.500.000 običnih akcija po ceni od 500 dinara po akciji“, navela je kompanija.\nIzvršni direktor Fintel energije Ticiano Djovaneti je rekao da su ponudjene akcije i mogućnost da se investira u tu kompaniju.\n„Nećemo prodavati udeo, već ćemo prikupljati kapital od potencijalnih investitora, da bismo dalje ulagali u Srbiji. Očekujemo da će vrednost prikupljenog kapitala iznositi 27 miliona evra koje ćemo investirati u naše projekte u Srbiji“, rekao je Djovaneti.\n„Naš izlazak na berzu je prvi u Srbiji i svima je to novo. Transparentnost finansijskih operacija, zaštita malih akcionara, prelaz sa jednog vlasnika na široko vlasništvo i upravljanje akcionara, svedoče o promeni kulture pristupa kompanijama i osmišljavanju drugačijeg upravljanja“, ocenio je Djovaneti.\nFintel energija posluje na Balkanu jednu deceniju i najveći je investitora u Srbiji u oblasti izgradnje vetroparkova, a u stoprocentnom je vlasništvu italijanske grupacije Fintel energija SpA.


Evroliga 2019/20: Crvena zvezda - Asvel - Dan u Beogradu\nNaslovna » Izlasci » Sport » Evroliga 2019/20: Crvena zvezda – Asvel\nEvroliga 2019/20: Crvena zvezda - Asvel\nAh Neša 13. novembar 2019. Sport Postavite komentar\nOvo je izuzetno važna utakmica za crveno-bele koje posle domaćinstva sa francuskim velikanom očekuju dve utakmice u drugom duplom programu, gostovanja u Berlinu i Kaunasu, naredne nedelje.\nKapiten Branko Lazić tim povodom je rekao:\n– Jako bitna utakmica protiv Asvela, za početak teškog ciklusa koji ćemo imati u narednom periodu. U sedam dana odigraćemo četiri utakmice, od toga tri Evrolige. Iskoristio bih, pre svega, priliku da pozovem navijače da nas u petak podrže u što većem broju, da pokušamo da odigramo još jedan dobar meč pred početak serije. Što se tiče Asvela, igraju jako dobro, ostvarili su četiri pobede uz tri poraza, sve pobede na domaćem terenu i pokušaćemo da ih iznenadimo kod kuće, da možda nastave tim trendom koji ih prati u ovih sedam kola. Znamo da igraju brzo, da su atletski tim i pokušaćemo da ih zaustavimo u tome i da nametnemo svoj ritam igre.\nOva utakmica 8. kola Evrolige prvi je međusobni duel ova dva tima.\nŠto se tabele Evrolige tiče, Crvena zvezda je trenutno na 13. mestu sa dve pobede i pet poraza, a Asvel je na 9. mestu sa četiri pobede i tri poraza.\nTokom naredne nedelje, Zvezda gostuje u Berlinu i Kaunasu.\nCrvena zvezda – Asvel, ulaznice\nKarte za utakmicu već su u prodaji, a cene su nepromenjene u odnosu na prethodne mečeve.\nCene ulaznica za tribine su 500 i 1.200 RSD, za mesta u parteru potrebno je izdvojiti 1.000 RSD, počasna mesta koštaju od 5.000 do 20.000 RSD, mesta u ložama su od 1.700 do 2.200 RSD; 10.000 RSD je mesto u Skybox-u, a 20.000 RSD – počasno mesto premijum. (danubeogradu.rs)\nTagoviasvel beogradska arena evroliga izlasci kk crvena zvezda košarka sport\nPrethodni 4. Međunarodni festival eksperimentalnog filma – The Unforeseen\nSledeći Koncert za mlade u Kolarčevoj zadužbini „Vissi d’arte“


Marković: Crna Gora posvećena zaštiti novinara i imovine medija – Borba\nMarković: Crna Gora posvećena zaštiti novinara i imovine medija\nCrna Gora aktivno doprinosi stabilnosti i bezbjednosti, promoviše regionalnu saradnju, snažno je posvećena principima multilateralizma i ostvarivanju ciljeva OEBS-a, ocijenjeno je na sastanku predsjednika Vlade Duška Markovića i generalnog sekretara OEBS-a Tomasa Germingera koji boravi u zvaničnoj posjeti Crnoj Gori.\nKako je saopšteno iz kabineta premijera Marković je kazao da je Crna Gora ostvarila značajne rezultate u oblasti ekonomije, i oblasti vladavine prava, ali da i dalje ostaju prisutne određene slabosti na čijem se otklanjanju posvećeno radi.\n“Crna Gora je izgradila unutrašnju sposobnost institucija da blagovremeno i na održiv način odgovori izazovima bezbjednosti”, kazao je Marković i istakao da su ostvareni značajni rezultati u oblasti borbe protiv organizovanog kriminala ali da zajedno sa borbom protiv korupcije ostaje važno polje za djelovanje institucija.\nMarković je, kako se dodaje u saopštenju, kazao da je Crna Gora posvećena jačanju medijskih sloboda i zaštiti novinara i imovine medija i zahvalio OEBS-u na podršci i ekspertizi za medijske zakone i na pomoći ODIHR-a u dijelu izbornog zakonodavstva i izbornog procesa.\n“Generalni sekretar Germinger je zahvalio Crnoj Gori na snažnom partnerstvu i djelovanju shodno principima OEBS-a. Istao je da OEBS želi da podrži Crnu Goru u konsolidaciji demokratskih institucija, unapređenju izbornog sistema i jačanju medijskih sloboda. Ukazao je i na fokusiran program saradnje u oblastima transnacionalnih prijetnji”, navodi se u Vladinom saopštenju.\nStanić: SDP je dio institucionalne i vaninstitucionalne borbe\nGodišnjica NATO-a: Najjača zločinačka Alijansa u istoriji


Naslovnica Sjeverni Sandžak Novi Pazar Pazarci spremni za Partizan\nNovi Pazar – Proljećna premijera plavih ujedno će biti i treće odmeravanje snaga ove sezone sa aktuelnim šampionom srbije, beogradskim Partizanom. U prethodna dva duela debitant u elitnom rangu pretrpeo je dva ubedljiva poraza i to bez postignutog gola. U redovima Novog Pazara, sa nestrpljenjem i ogromnom željom da bar dio dugova vrate “crno-belima”, očekuju subotnji okršaj na gradskom stadionu.\nSvesni su u taboru plavih da ukoliko žele ostvariti povoljan rezultat moraju svih 90 minuta igrati skoncentrisano i požrtvovano. U prethodna dva duela brzo primljeni golovi skupo su koštali Novi Pazar, pa će izabranici Ljubomira Ristovskog ovoga puta posebno obratiti pažnju na sam početak duela.\nU prolećni dio sezone Partizan ulazi bez promena u igračkom kadru, ali sa novim trenerom Avramom Grantom, koji je na toj poziciji zamenio Aleksandra Stanojevića. Bivši trener Čelsija, zadovoljan je urađenim tokom priprema u Izraelu i Antaliji i najavljuje pobjedu na debiju.\nTitulu jesenjeg šampiona, crno-beli osvojili su ubedljivo. No, u redovima crno-belih ističu da ih deset bodova prednosti u odnosu na Crvenu Yvezdu neće opustiti već da će u svakom meču ići na pobedu, pa tako i protiv plavih.\nOsim priprema fudbalera za duel sa crno-belima, i u upravi plavih imaju puno posla oko organizacije meča. Rukovodstva oba kluba, u stalnim su kontaktima sa državnim organima, kako bi utakmica protekla u najboljem redu. Partizan će na Gradskom stadionu imati podršku oko 400 grobara koji su najavili dolazak u Novi Pazar.\neki 2. Marta 2012. At 19:24\nKo je ovaj na slici sa kosom medju ovim celavcima..sramota\nVeljko 3. Marta 2012. At 09:31\nhese 3. Marta 2012. At 13:10\nkavari im imidz :))\npod hitno celavi da puste kosu ili cupa do nularice


Ostali sportovi - Karate: Aleksandra i Stefan spremni za Balkansko prvenstvo\nNapisano u kategoriji Ostali sportovi, 10 decembra, 2014\nProšlog vikenda je reprezentacija Srbije nastupila na međunarodnom turniru u Trbovlju u Sloveniji. Nastupili su najbolji kadeti, juniori i mlađi seniori Srbije kojima je ovo prava provera pred Balkansko prvenstvo, koje će biti održano 13-14.decembra u Sofiji.\nIz Karate kluba Dinamo nastupila je juniorka Aleksandra Gagić u katama pojedinačno. Aleksandra je odlično startovala sa dve sigurne pobede, da bi u trećem kolu bila poražena od favorizovane domaće takmičarke. Potom je izgubila u repasažu u borbi za treće mesto. Iako nije osvojla medalju ovo je za Aleksandru bila odlična provera i priprema za nastup na Balkanskom prvenstvu. U sastavu reprezentacije Srbije (kadeti, juniori i mlađi seniori) koja će nastupiti narednog vikenda na Balkanskom prvenstvu u Sofiji biće i takmičari Karate kluba Dinamo: kadet Stefan Stanković u kategoriji do 52kg i juniorka Aleksandra Gagić u katama pojedinačno.\nSvojim rezultataim u 2014.godini oni su obezbedili sebi mesto među najboljim mladim tamičarima Srbije i dobili prilikau da se pokažu na međunarodnoj sceni. Stefan je debitant na ovako velikom takmičenju, a Aleksandri je ovo treće Balkansko prvenstvo i već je i osvajala medalje.


Igrači video igara na meti sajber kriminalaca – Personal magazin\nPrema podacima sigurnosne mreže Kaspersky Security Network, stručnjaci kompanije Kaspersky Lab, tokom 2012. godine, beleže 7.000 svakodnevnih pokušaja da igrači igrica širom sveta budu zaraženi virusima. Napadi su organizovani sa…\nPrema podacima sigurnosne mreže Kaspersky Security Network, stručnjaci kompanije Kaspersky Lab, tokom 2012. godine, beleže 7.000 svakodnevnih pokušaja da igrači igrica širom sveta budu zaraženi virusima. Napadi su organizovani sa ciljem pristupanja ličnim podacima korisnika, kao što su lozinke za pristup onlajn igricama i onlajn bankarskim sistemima.\nŠto se igrica tiče, zlonamerni korisnici pokušavaju da ukradu avatare i in-game predmete da bi nakon toga prodali ovu virtuelnu robu za pravi novac. U slučaju onlajn bankarstva, sajber kriminalci imaju cilj da ukradu novac direktno, sa stvarnih bankovnih računa.\nKako stručnjaci kompanije Kaspersky Lab to otkrivaju, zlonamerni korisnici igračima svakodnevno šalju u proseku 10 i-mejlova sa zlonamernim linkovima i prilozima, pored približno 500 pokušaja da virusima zaraze igrače putem napada na bazi pretraživača. Povrh toga, kompanijina „kolekcija” zlonamernih programa koji su usmereni ka onlajn igricama raste po stopi od 5,000 novih programa dnevno.\nJedna od omiljenih taktika zlonamernih korisnika u svetu onlajn igrica jeste, naravno, društveni inženjering – „fišing“ odabranih. Na primer, sajber kriminalci se pozivaju na imena dobro poznata u svetu onlajn igrica i očajnički pokušavaju da namame igrače na svoje lažne sajtove kako bi ukrali lozinke registrovanih naloga igrača. Stručnjaci kompanije Kaspersky Lab u 2012. beleže 15 miliona pokušaja posete „fišing“ sajtovima dizajniranim tako da izgledaju kao stranice jedne od najvećih kompanija za razvoj onlajn igrica. Kako se ispostavlja, i do 50,000 pokušaja preusmeravanja na „fišing“ sajtove dešavalo se svaki dan. Na sreću, sve napadnute korisnike sačuvao je stručni anti-fišing sistem ugrađen u softver za internet zaštitu Kaspersky Internet Security, koji je na vreme registrovao pretnje.\nPretnje usmerene ka igračima detektovane su širom sveta, ali naravno, ne u jednakim koncentracijama svuda u svetu jer je broj pretnji u direktnoj korelaciji sa brojem aktivnih igrača koji se nalaze u različitim zemljama. Top 3 zemlje u 2012. ka kojima su pretnje bile usmerene bile su Rusija, Kina i Indija. To su zemlje u kojima se igrači suočavaju sa najvećim rizikom od infekcije virusima i kasnijim krađama avatara i in-games predmeta. Takođe, želimo da napomenemo da se ova top lista manje-više nije menjala tokom nekoliko godina i, nažalost, nema razloga da očekujemo da zlonamerni korisnici smanje svoj interes u ovoj oblasti.\nUprkos svemu, sasvim je moguće zaštititi sebe i svoj alter ego u igrici od napada sajber kriminalaca. Na prvi pogled, preporuke eksperata jesu nešto što bi trebalo da bude već poznato, ali su se u praksi ipak pokazale kao vrlo korisne. Stručnjak kompanije Kaspersky Lab, Sergey Golovanov, predlaže igračima da se pridržavaju sledećih jednostavnih pravila ponašanja na internetu:\n„Prvenstveno, potrebno je da budemo oprezni kada primamo i-mejlove koji sadrže, na primer, zahtev od administratora servera onlajn igrice za ličnim informacijama o našem nalogu ili o ponudi autorizacije pod određenim izgovorom. Nemojte odmah samo kliknuti na link – to može biti fišing sajt.\n„Dalje, ne preuzimajte nezvanične pečeve sa sumnjivih izvora – lako možete završiti preuzimajući trojanca koji bi se onda infiltrirao u vaš sistem i počeo sa krađom svih vaših lozinki. I ne mislim samo onih za onlajn igrice, već i za bankarske kartice, ukoliko vaša banka nudi onlajn usluge. Imajući ovo u vidu, svi koji igraju igrice mogu razmotriti korišćenje do-to-date virtuelne debitne kartice koja im omogućava da ograniče svoju potrošnju do iznosa koji oni izaberu – bez rizika da će neko opustošiti njihov račun ”\nNeki od zlonamernih korisnika mogu čak nadmudriti i najopreznije korisnike. Zato stručnjaci svesrdno preporučuju korišćenje profesionalnih bezbednosnih rešenja. Na primer, program Kaspersky Internet Security 2013 sadrži najviše tehnologije danas dostupne za otkrivanje i blokiranje štetnih programa – posebno anti-fišing, automatsku bezbednost od iskorišćavanja, virtuelnu tastaturu za unos korisničkih imena i lozinki, kao i mnoge druge funkcije. Osim toga, sadrži i poseban režim rada igrica koji radi sa minimalnim smetnjama ili opterećenjem za sistemske resurse i koji isključuje obaveštenja čim je igrica pokrenuta.\n*Ovi podaci bivaju prikupljani uz saglasnost učesnika unutar sigurnosne mreže Kaspersky Security Network (KSN), koja okuplja milione korisnika proizvoda kompanije Kaspersky Lab širom sveta. KSN automatski prikuplja informacije o pokušajima infekcije ili pokušajima preuzimanja i pokretanja sumnjivih fajlova na računarima korisnika. Ovi podaci kasnije bivaju korišćeni za analizu pomoću centralnog servera kompanije Kaspersky Lab.\nIgrači video igara na meti sajber kriminalaca was last modified: February 5th, 2013 by Redakcija\nfišingigračiKasperskyKaspersky Security Networksajber kriminalvideo igre


UHAPŠEN FUNKCIONER U NIŠU Većnik osumnjičen da je trgovao uticajem\n12.12.2017. 20:08 > 08:36\nGradski većnik iz Niša Branislav Kačar (27), uhapšen je zbog sumnje da je počinio krivično delo trgovina uticajem nakon čega mu je određeno zadržavanje do 48 časova u policiji.\nGradski većnik Branislav Kačar iz Niša\nKačara koji je funkcioner SNS uhapsili su pripadnici Ministarstva unutrašnjih poslova u Nišu, u saradnji sa Bezbednosno-informativnom agencijom i Osnovnim i Višim javnim tužilaštvom.\nOn se sumnjiči da je u septembru ove godine uticao na zaposlenog u Sekretarijatu za omladinu i sport grada Niša da opredeljena sredstva iz budžeta grada u iznosu od milion dinara, namenjena za podsticaj razvoja sporta u jednom niškom Omladinskom košarkaškom klubu, tom klubu isplati preko reda, što je on i učinio.\n-Postoje osnovi sumnje da je nakon toga odgovorno lice tog omladinskog košarkaškog kluba, ugovorom o pozajmici, 890.000 prenelo na jedan rukometni klub iz Niša, iako mu je bila ili mogla biti poznata činjenica da je taj rukometni klub u neprekidnoj blokadi računa od kraja 2014.godine, navodi se u saopštenju niške policije.\nKačar se sumnjiči i da je tokom 2017. godine, koristeći svoj položaj, uticao na zaposlenog u Službi za zajedničke poslove Gradske uprave grada Niša da, tokom sprovođenja postupka javne nabavke za usluge čišćenja zgrada, portira i fizičkih radnika, izmeni uslove u pogledu utvrđenih standarda, kako bi obezbedio povoljnije uslove za jednog od ponuđača.\n-Osumnjičenom je određeno zadržavanje do 48 časova nakon čega će, uz krivičnu prijavu biti sproveden Osnovnom javnom tužilaštvu u Nišu. Protiv još trojice osumnjičenih će biti podnete krivične prijave u redovnom postupku, zbog postojanja osnova sumnje da su izvršili krivična dela zloupotreba sa javnom nabavkom, zloupotreba službenog položaja i zloupotreba položaja odgovornog lica.\nKačar je u Gradskom veću Niša resorno zadužen za sport i jedan je od najmlađih većnika. Kako se navodi u njegovoj biografiji na zvaničnom sajtu grada Niša on je diplomirao na Fakulteu zaštite na radu u Nišu 2014. godine kada je stekao zvanje inženjer zaštite životne sredine. Funkciju potpredsednika Fudbalskog kluba „Radnički“ Niš obavlja tokom 2015. i 2016. godine. Za delegata Skupštine Fudbalskog saveza Srbije izabran je marta 2016. godine.\nTEŽAK SUDAR U BORČI Četvoro povređenih na raskrsnici kod Putnika, troje na REANIMACIJI\nSASLUŠAN UHAPŠENI VEĆNIK Kačaru pritvor da ne utiče na saučesnike i svedoke\nZLOUPOTREBA SLUŽBENOG POLOŽAJA Tužilaštvo traži godinu i po dana zatvora za Branislava Kačara\nOPERACIJA, PA KOVERTA Hirurg iz Užica uhapšen zbog MITA\nKAKO JE UHAPŠEN UBICA UKRAJINSKE MILIONERKE Bivšeg vaterpolistu opkolili albanski policajci nakon DOJAVE IZ CRNE GORE\nZA ČETIRI MESECA PETORO MRTVIH Likvidacija Arkanovog ubice pokrenula SERIJU EGZEKUCIJA SRBA koji su vladali južnoafričkim podezmljem\nVAU: Ovo je SEKSI ćerka poznate glumice, a evo kako zarađuje za život! FOTO\nSkupština grada Beograda: Mazinjanin ostaje na čelu "Sava centra"\nMUNDIJAL U BROJKAMA Koliko je bilo ljudi na ulicama, stadionima, sati i sati direktnih prenosa... Sve na jednom mestu


Ministarstvo prosvjete: Povećanje koeficijenta svim zaposlenim - FILTER\nMinistarstvo prosvjete: Povećanje koeficijenta svim zaposlenim\nPrijedlogom zakona o izmjenama Zakona o platama zaposlenih u oblasti kulture i Prijedogom zakona o izmjenama Zakona o platama zaposlenih u osnovnim i srednjim školama i đačkim domovima predviđeno je da svim zaposlenima u ovim ustanovama koeficijenti budu povećani od 2,5 do 7,7 odsto, saopšteno je iz Ministarstva prosvjete i kulture Republike Srpske.\nU saopštenju se navodi da je prijedlogom ovih zakona, koji će danas biti razmatrani u Narodnoj skupštini, predviđeno da bi direktor škole koja ima od 401 do 800 učenika sa visokom stručnom spremom dobio povećanje koeficijenta za oko 2,5 odsto, dok bi nastavnik, bibliotekar, sekretar, računovođa sa visokom stručnom spremom dobili povećanje koeficijenta od oko 4,5 odsto.\nZaposleni sa najnižim koeficijentima – domar, vozač, čistačica, noćni čuvar i ložač dobili bi povećanje koeficijenta od oko 7,5 odsto.\nNa sličan način izvršena je i izmjena koeficijenata i u ustanovama kulture. Izmjenom koeficijenata na ovaj način svi zaposleni u oblasti obrazovanja i kulture dobili su povećanje osnovne plate u iznosu od oko 50 KM.\nU saopštenju se navodi da je u budžetu Republike Srpske za 2021. godinu za plate zaposlenih u oblasti obrazovanja planirano 307.250.300 KM, a na osnovu Zakona o izmjenama Zakona o platama zaposlenih u osnovnim i srednjim školama i đačkim domovima u Republici Srpskoj planirana su dodatna finansijska sredstva u procijenjenom iznosu od 8.995.000 KM.\nIz Ministarstva navode da se povećanje ličnih primanja zaposlenih u prosvjeti i kulturi, kroz izmjene zakona o platama, može cijeniti kao mjera koja je od opšteg interesa za Republiku Srpsku.\nDodaje se da su predložena zakonska rješenja u potpunosti usaglašena sa zahtjevima Sindikata obrazovanja, nauke i kulture Republike Srpske.\nTags: Ministarstvo prosvjete i kulture povećanje plata\nPrethodna U centru Sarajeva ipak nisu eksplodirale cijevi za gas\nSledeća Sjećanje na zločin: 29 godina od ubistva porodice Vukašinović


Učenici pljevaljske Gimnazije učestvovali na konferenciji “Mladi u Crnoj Gori između pasivnosti i aktivizma”\nLeave a Comment on Učenici pljevaljske Gimnazije učestvovali na konferenciji “Mladi u Crnoj Gori između pasivnosti i aktivizma”\nCentar za građansko obrazovanje (CGO) je dana 26 . juna organizovao konferenciju „ Mladi u Crnoj Gori između pasivnosti i aktivizma“ .\nKonferencijom se htjelo ukazati na značaj osnaživanja omladinskog aktivizma i umrežavanja kako sa mladima tako i drugim društvenim akterima koji mogu doprinijeti njihovom aktivnijem angažmanu u društvu.\nKonferenciju su vodili Nenad Koprivica, generalni direktor Direktorata za mlade u Ministarstvu sporta i mladih , Daliborka Uljarević , izvršna direktorka CGO-a , prof. dr Biljana Maslovarić , izvršna direktorka Pedagoškog centra Crne Gore , Neđeljko Đurović , profesor u Srednjoj ekonomsko-ugostiteljskoj školi u Baru , kao i predstavnici srednjoškolaca i mladih , Pajo Vasović i Milica Pavlović , a koordinatorka programa bila je Željka Ćetković . Konferencija je okupila blizu 60 učesnika iz NVO koje se bave mladima, neformalnih omladinskih grupa, obrazovnih institucija i podmladaka političkih partija.\n-Mladi u Crnoj Gori zaslužuju da budu uvršteni u red onih koji se pitaju , kako u oblastima od neposrednog interesa za njih , tako i u svim drugim važnim društvenim pitanjima. Uprkos željama za stručnim i ličnim usavršavanjem izvan zemlje , mladi su vezani za Crnu Goru ali moraju dobiti i više podrške , zaključeno je na konferenciji .\nPredavači su iznijeli svoje stavove i objektivno gledište na aktivizam i položaj mladih u Crnoj Gori, dok se učenicima naročito svidjelo predavanje prof. dr Biljane Maslovarić .\nOna je govorila i o formiranju identiteta adolescenata i navela neke od problema sa kojima se mladi suočavaju : „ Porast kongnitivnih sposobnosti u adolescenciji i potreba da se to JA integriše u koherentnu cjelinu , produkuje i krizu identiteta koja nastaje i zbog zahtjeva društva da mladi ljudi završe školovanje, uključe se u tržište rada , nađu partnera/ku , odaberu političku filozofiju , religijsku praksu itd. Ovo vrijeme krize identiteta se dešava skoro paralelno sa socijalnom tranzicijom upravo kroz omladinsku participaciju , društveni angažman , aktivizam , rješavanje za njih važnih pitanja i donošenje odluka na lokalnom i na državnom nivou .“\nIz Gimnazije “Tanasije Pejatović” na konferenciji su prisustvovali učenici Andrea Gačević, Marko Jelovac , Ema Kulosmanonović i profesorica Adisa Malagić.\n“ Omladinski aktivizam je tema o kojoj se malo govori, a zaista je bitna za razvoj ličnog integriteta. Konferencija na kojoj smo prisustvovali se upravo bavila ovom temom. Panelisti su bili izvrsni, a meni najinteresantnija je bila prof. dr Biljana Maslovarić. Nadam se da će u narednom periodu biti što više ovakvih konferencija” kazala je Andrea Gačević.\n“Tema konferencije je bila jako interesatna i drago mi je što sam bio dio jednog takvog skupa . Smatram da mladi zaslužuju mnogo više pažnje u Crnoj Gori ” izjavio je Marko.\n“Ova konferencija za mene predstavlja zanimljivo i poučno iskustvo. Energija mladih koji su govorili dala mi je inspiraciju da se borim za razvoj omladinskog aktivizma i da sopstvenim primjerom i angažovanošću radim na podizanju svijesti svojih vršnjaka da mi treba da budemo promjene, da je budućnost u našim rukama i da je oblikujemo sada – saopštila je Ema .\nKonferencija je organizovana u okviru projekta (Re)aktivator! koji CGO sprovodi uz podršku Ministarstva sporta i mladih Crne Gore, a u okviru kojeg je održana i Škola omladinskog aktivizma\nizvor: facebook – gimnazija “Tanasije Pejatović”.\nTags: mladi u cg između pasivnosti i aktivizma organizator cdt Tanasije Pejatović učenici gimnazije učestvovali na konferenciji\nPrevious Entry Demokrate: Gospodine Divanoviću, narodna metla dolazi po tebe\nNext Entry Пљеваљски средњошколци, њих 257, подржали Српску православну цркву у ЦГ


Fondacija za mlade Obrenovca – Besplatni programi za decu i mlade iz Obrenovca\nBesplatni programi za decu i mlade iz Obrenovca\nPosted on 24/09/2016 Posted By: OYFCategories: Novosti\nFondacija za mlade Obrenovca će tokom jeseni 2016. godine nastaviti sa besplatnim programima za decu i mlade iz Obrenovca. Pripremili smo nekoliko zanimljivih radionica, koje će se održavati u Društvenom centru Fondacije za mlade Obrenovac, na adresi Kralja Aleksandra I broj 59.\nRadionice su namenjene deci i mladima iz Obrenovca, a termini održavanju su sledeći:\nUčesnici radionice će koristiti različite tehnike slikanja – tuš, akrilne boje i kolaž. Želja je da se mladima pruži šansa da se slobodno izraze u prijateljskom okruženju. Radionica nije profesionalni kurs slikanja, već je istraživanje i opuštanje kroz umetničke aktivnosti.\nvreme: od 15. oktobra do 12. novembra 2016., svake subote od 17:00-19:00 h\nmesto: Društveni centar Fondacije za mlade Obrenovac\nuzrast: mladi i deca starija od 12 godina\npredavač: Karin Kernerova\nJoomla ! radionica – naučite da izradite web prezentaciju\nJoomla je jedan od najpopularnijih softvera za izradu web prezentacija.\nNa konkretnim primerima polaznici će naučiti da instaliraju Joomla, naprave i izmene template (šablone), dodaju i ažuriraju sadržaj (tekst, slike, veze), koristite plug-in-ove i druge Joomla ekstenzije. Nakon završenog kursa polaznici će biti spremni za samostalno pravljenje i ažuriranje web sajtova putem Joomla!. Tokom trajanja kursa svaki polaznik će imati svoj računar. Rezultat radionice će biti izrada web sajta Sportsko-kulturnog centra Obrenovac.\nvreme: od 15. oktobra do 27. novembra 2016., svake subote od 10:00-12:00 h\nuzrast: za mlade starije od 15 godina\npredavač: Duško Krstić\nOpen english conversations\nRadionice otvorenog tipa na kojima se razgovara na engelskom jeziku na različite teme sa Karin, volonterkom iz Slovačke.\nvreme: od 13. oktobra do 10. novembra 2016., svakog četvrtka od 19:00-20:00 h\nModerna istorija u filmovima\nSvaka radionica će obrađivati jedan ratni konflikt u svetskoj istoriji u 20. i 21. veku. Prvi deo će se odnostiti na razumevanje istorijskog konteksta i na istorijske činjenice, a onda će nakon diskusije biti projekcija filmova.\nvreme: od 14. oktobra do 14. novembra 2016., svakog petka od 20:00-22:30 h\nPrijave su preko online prijavnog formulara do 13. oktobra 2016.\nZa više informacija možete pisati na office@oyf.rs.


Danas je Dan oslobođenja BeogradaBEOGRAD - U Beogradu će, odavanjem počasti i polaganjem venaca, danas biti obeležena 67. godišnjica oslobođenja glavnog grada u Drugom svetskom ratu.\nUređen novi "urbani džep" u Baba Višnjinoj uliciBEOGRAD - Predsednik opštine Vračar Branimir Kuzmanović danas će simbolično proglasiti otvorenim novouređeni "urbani džep" - malu zelenu površinu u Baba Višnjinoj ulici između brojeva 17 i 19. Kompletan tekst\nPomoć grada verskim zajednicama BEOGRAD - Grad je iz budžeta izdvojio sredstva za pomoć verskim zajednicama na teritoriji Beograda i Srbije. Sredstva će pre svega biti iskorišćena za završetak izgradnje, sanaciju i rekonstrukciju više pravoslavnih crkava i manastira.\nPonovo uništena česma u romskom naselju Makiš BEOGRAD - Samo dva dana po zameni svih pet slavina na jednoj od česmi u romskom naselju "Makiš", one su ponovo uništene i to po treći put u poslednjih mesec dana, a 11. put ove godine i česma je ponovo neupotrebljiva.\nAmbrozija ove godine tretirana na 145 lokacija BEOGRAD - Sekretarijat za komunalne i stambene poslove završio je ovogodišnji program suzbijanja i uništavanja korovske biljke ambrozije na teritoriji Beograda, na neizgrađenom gradskom građevinskom zemljištu. Kompletan tekst


Dogovor sindikata i berlinskih aerodroma › Made-in-Germany.rs\nNemački sindikat aerodromskog osoblja u Berlinu načelno je pristao na uslove trogodišnjeg kolektivnog ugovora o platama za gotovo 2.000 radnika na berlinskim aerodromima, čime je otklonjen rizik od narednih štrajkova i otkazivanja letova.\nKolektivnim ugovorom predviđeno je povećanje plata od 14 procenata, kroz četiri faze u naredne tri godine, povećanje satnice i poboljšanje ugovorenih uslova rada, navodi se u saopštenju sindikata „Verdi“, a prenosi agencija „Rojters“.\nMeđutim, članovi sindikata tek treba i zvanično da odobre kolektivni ugovor. Po rečima Enrika Ruemkera, jednog od sindikalaca pregovarača, sindikat je morao da pristane na sveobuhvatne i bolne kompromise kako bi se postigli rezultati, ali i obezbedilo da se poslodavci aktiviraju.\nZbog spora sa rukovodstvom oko plata, zemaljsko osoblje na aerodromima u Berlinu je početkom ovog meseca organizovalo trodnevni štrajk koji je prouzrokovao otkazivanje više od 1.800 letova.\nU sporu sa rukovodstvom, sindikat Verdi je zahtevao povećanje zarade zemaljskog osoblja na 12 eura po satu sa 11 eura koliko je predviđeno jednogodišnjim kolektivnim ugovorom. Rukovodstvo je ponudilo povećanje za oko deset eurocenti po satu u periodu od četiri godine, da bi zatim podiglo ponudu na osam procenata na period od tri godine.\n„Dojče ban“ i sindikat postigli dogovor\nOd MiG na 29/03/2017 / AKTUELNO / Ostavite komentar


Prvi drveni stadion na svetu | Studio MD2\nEngleska će dobiti prvi stadion na svetu izgrađen u potpunosti od drveta. Nakon međunarodnog konkursa na kojem je svoje projekte predstavilo više od 50 kompanija, odabran je predlog renomirane londonska firma “Zaha Hadid Architects”.\nStadion će biti izgrađen za fudbalski klub “Forest Green Rovers” i imaće 5000 mesta za sedenje. Građevina će biti kružnog talasastog oblika sa istaknutim drvenim gredama, a položaj svakog sedišta biće pažljivo proračunat kako bi posetioci imali neometan pogled na teren.\n“Važnost upotrebe drveta ne ogleda se samo u tome što je to prirodan materijal, nego i u niskom sadržaju ugljenika. Naš novi stadion će imati niži sadržaj ugljenika od bilo kojeg drugog stadiona na svetu. To će zbilja biti najzeleniji stadion ikada”, kaže Dale Vince, predsednik kluba Forest Green Rovers.\nVince je vlasnik i kompanije “Ecotricity” koja je investitor celog projekta. Kompanija se bavi snabdevanjem čistom energijom, pa osim toga što će biti u potpunosti od drveta, stadion će koristiti održive izvore energije za napajanje.\nEko park će sadržati dva segmenta – sportski i tehnološki, a ove dve zone povezivaće drveni pešački most koji je takođe projektovala kompanija “Zaha Hadid Architects”.


BL - Golčine, Đurđićeva asistencija, nova Bajernova lekcija - Sportske.net\nBL - Golčine, Đurđićeva asistencija, nova Bajernova lekcija\nFavoriti uspešni u današnjim mečevima 13. kola Bundeslige. Ubedljive pobede Leverkuzena i Šalkea, Bajernu dovoljan i minimalac u Berlinu. Nikola Đurđić asistent u novoj pobedi Augsburga.\nAktuelni šampion Nemačke nastavlja sa deljenjem lekcija svojim rivalima u Bundesligi. Bajern je danas gostovao u Berlinu, gde je upisao jubilarni, 10. trijumf ove sezone u domaćem šampionatu.\nBavarci su domaću Hertu savladali sa 1:0, a gol koji je odlučio pobednika postigao je Arjen Roben, odličnim udarcem sa nekih 18 metara, u 27. minutu meča.\nMogao je šampion i do ubedljivijeg trijumfa, ali Bernat u prvom poluvremenu, kao i Levandovski u finišu meča nisu uspeli da realizuju još dve odlične prilike za gol.\nMnogo ubedljiviji bio je Leverkuzen, koji je pred svojim navijačima deklasirao ekipu Kelna sa čak 5:1. Gosti su se držali do nekih desetak minuta pre kraja, a onda je usledioo furiozan finiš ''Farmaceuta'', u režiji dvostrukih strelaca Drmića i Belarabija, za konačnih 5:1.\nIpak, najlepši trenutak meča je sjajan gol Čalhanoglua iz ''slobodnjaka'' u 61. minutu.\nOdličnu partiju prikazao je i Šalke, koji je u Gelzenkirhenu ubedljivo savladao Majnc, rezultatom 4:1, uz het-trik Klasa Jana Huntelara. Naš Filip Đuričić je u ekipi gostiju ovaj meč odgledao sa klupe za rezerve.\nA za razliku od Đuričića, Nikola Đurđić je dao značajan doprinos u pobedi Augsburga nad Hamburgom od 3:1. I Đurđić je meč počeo sa klupe, ali je priliku dobio već u 12. minutu umesto povređenog Matavža.\nPoveli su gosti preko Van der Varta u samom finišu prvog poluvremena, da bi u petom minutu nastavka domaći izjednačili posle slobodnog udarca, iz koga se ''izrodila'' Đurđićeva asistencija i pogodak Altintopa.\nI taj gol pogledajte OVDE.\nTo je bila najava konačnog trijumfa domaćih, već trećeg uzastopnog, a za konačnih 3:1 pobrinuli su se Bobadilja i Verhag.\nKonačno, još jednu ubedljivu pobedu domaćih izborio je Verder, koji je sa četiri lopte u mreži ispratio novajliuju u ligi, ekipu Paderborna - 4:0. Ovaj meč je obeležila golčina Zlatka Junuzovića, koju možete videti OVDE.


07:18: AM nedelja 7 marta, 2021\nPosted on 9. oktobra 2015. at 10:10 by Ist Media\nZAJEČAR (IST Media, Snežana Stanojević) Grejna sezona u Zaječaru i ove godine počeće na vreme, 15. oktobra rekao je direktor JKSP Zaječar Ivan Žikić, a prenosi radio Magnum.\nOn je dodao da je u prethodnom periodu uradjeno sve kako bi toplane i sistemi na području grada bili spremni za novu grejnu sezonu. Obezbedjene su dovoljne količine goriva, a prema informacijama iz resornog ministarstva Rudarstva i energetike ni tokom zime neće biti problema sa obezbedjivanjem potrebnih količina energenata.\nJedini faktor koji bi mogao da ugrozi snabdevanje toplotnom energijom je finansijske prirode i ogleda se u ogromnom dugu nesavesnih korisnika koji u ovom trenutku premašuje 300 000 000 dinara, pa iz JKSP Zaječar apeluju na dužnike da izmire svoje zaostale obaveze kako ne bi došlo do utuženja.\nPosted by Ist Media - 8. decembra 2020. 0\nfoto: glas-zaječara „Medalju Vam vraćam, da je dodelite njima ili nekome po meri i kriterijumima navedenih kriminalaca, jer ni jedna…


Ritmička gimnastika – zašto je ne treniraju dečaci?\nKao što smo naveli u nekim našim ranijim tekstovima, gimnastika se deli na sportsku i ritmičku, tako da se sportskom bave i dečaci i devojčice, dok se ritmikom bave samo klinceze. Ponekad se postavlja pitanje, zbog čega se ritmičkom gimnastikom ne bave i dečaci?\nPre svega, ovo je nežniji sport, ako možemo tako da nazovemo tu disciplinu. Akcenat se stavlja na gracioznost, muziku, balet, ples... Kod sportske gimnastike, radi se na drugačijim spravama, tako da je tu akcenat na snazi i na fizičkoj spretnosti, ili bolje rečeno, na akrobatici. Zbog toga ta disciplina više odgovara dečacima, mada je treniraju jednako i devojčice.\nRitmika zahteva upotrebu rekvizita kao što su obruč, lopta, vijača, čunjevi, traka, i sve je to prilagođeno melodijama koje prate izvođenje vežbi. Na primer, ako se sa zvučnika čuje umirujuća melodija, tada se bira traka, koja se nežno uvija oko tela, ili možda obruč ili lopta, dok se za brze ritmove biraju čunjevi ili vijača.\nDevojčice veoma vole ritmičku gimnastiku, zbog toga što im to dozvoljava da spoje više ljubavi u jednu.


On kao najbolji primer nezainteresovanosti gradske vlasti navodi objekat u Naserovoj ulici, (bivša samoposluga i restoran Lipov lad preko puta Merktora - Rode), u stambenom bloku, gde je kako kaže, preko puta, zahvaljujući sposobnim ljudima ovog grada, niklo veliko naselje sa stotinak stanova.\n„Prema nezvaničnim informacijama koje imamo, ovaj objekat je izdat i pretvoren u kafanu, a mi smo ga kandidovali za obdanište jer je prednost što ima veliki parking i prostor koji uz malo struke i mašte može da upiše stotinak niških mališana iz ovog dela grada, a znamo da oko 2.500 dece čeka na upis. Ovaj objekat, površine blizu 300 metara kvadratnih, bi uz neke minimalne radove mogao da se stavi u funkciju, a ipak je dokaz da je niškim funkcionerima novac važniji od dece, nažalost“, poručuje Jovanović.\n„Predlagao sam kako da se raznim uštedama budžet, ove godine, poveća za 800.000.000 dinara sa konkretnim predlozima i pozicijama. Takođe, prilikom pravljenja ovogodišnjeg budžeta dali smo, analogno tome, koji su prioritetni infrastrukturni projekti u našem gradu koje treba graditi i kako se sa mnogo manje novca mogu postići efekti u tim oblastima“, kaže Jovanović i dodaje da tu, pre svega, misli i na kasarne bez vojnika koje zvrje prazne, a kojih ima sedam u Nišu i uopšte na zemljište – lokacije koje su potpuno neiskorišćene.\n« Do kraja meseca poskupljuje taksi prevoz u Novom Sadu Apatin: Konobarica pronašla torbicu sa 30.000 evra i vratila je vlasniku »


Hitna sjednica Savjeta bezbjednosti UN o Nagorno-Karabahu - BIGportal.ba\nHitna sjednica Savjeta bezbjednosti UN o Nagorno-Karabahu\n28 Septembra, 2020 28 Septembra, 2020 0107\nHitna sednica Saveta bezbednosti UN o oblasti Nagorno-Karabah gde su u toku sukobi jermenskih i azerbejdžanskih snaga bezbednosti, biće održana sutra.\nSednica će biti održana na zahtev evropskih zemalja, saopštili su Frans presu diplomatski izvori.\nNemačka i Francuska su pokrenule tu inicijativu ali su je podržale druge evropske države – Estonija, Belgija i Velika Britanije, naveli su večeras isti izvori i dodali da će sednica biti iza zatvorenih vrata.\nPrema poslednjem bilansu, najmanje 67 osoba stradalo je u nedavno započetom sukobu.\nJermenija i Azerbejdžan se decenijama bore oko Nagorno-Karabaha, oblasti s većinskim jermenskim stanovništvom koja je tokom sovjetske ere pripojena Azerbejdžanu.\nU sukobima za kontrolu nad Nagorno-Karabahom izmedju 1988. i 1994. poginulo je 30.000 ljudi, a više stotina hiljada je izbeglo.\nTa oblast se nalazi izmedju Irana, Rusije i Turske.


MEI - Aktuelnosti - J. Joksimović: Integracije od koristi i Srbiji i članicama EU\nJ. Joksimović: Integracije od koristi i Srbiji i članicama EU\nMinistar za evropske integracije Jadranka Joksimović izjavila je danas u Berlinu da je pridruživanje Evropskoj uniji dobrovoljan proces, ali da je pravi izazov kako pokazati građanima da nije sve pitanje pritisaka, ucena i očekivanja da Srbija uradi ono što ne želi.\nMinistar je na konferenciji &bdxuo;Javni dijalog u Evropi - ponovno povezivanje EU sa svojim građanima i susedstvom&ldxuo; rekla da je Srbija svojom političkom voljom ušla u proces integracija i da građani to podržavaju.\n&bdxuo;Naravno da taj proces nekada ima prepreke i političke reperkusije na koje naši građani ne gledaju uvek blagonaklono i to je sasvim normalno&ldxuo;, rekla je Joksimović.\nOna je dodala da je tema današnje konferencije bila i kako da se građanima predstavi kako Srbija može da doprinese svojim članstvom u EU.\n&bdxuo;Ali ne samo to, već i da kažemo da to nije proces od kojeg ćemo samo mi imati korist, već da će EU i države članice sigurno imati koristi od Srbije kao punopravnog člana EU&ldxuo;, poručila je ministar.


Kada je reč o odabiru savršenog vereničkog prstena, Personal je za vas pripremio nešto zaista posebno.\nReč je o vereničkom prstenju, ukrašenom brilijantima, koji su posebni zbog svog jedinstvenog načina ugradnje kamenja, popularno nazvanog “invisible setting”.\nRadi se o veoma modernoj tehnici kod koje skup manjih brilijanata čine vizuelnu iluziju jednog većeg dijamanta, kako bi prsten vaše izabranice zablistao sjajem veće karataže brilijanata, po dosta prihvatljivijoj ceni.\nKod ovakve ugradnje kamenja, svaki brilijant koristi zlatne držače ispod površine, koji nisu vidljivi i tako se stvara iluzija jednog blistavog dijamanta.\nOdsjaj vereničkog prstenja koje odlikuje “invisible setting” je neverovatan. Prelamanje svetlosti kod ovih modela je gotovo magično, što se postiže refleksijom mnoštva manjih brilijanata.\nU Personalovoj bogatoj ponudi pronaći ćete pregršt različitih modela po svačijem ukusu, od diskretnijih do veoma atraktivnih modela. Prstenje za veridbu ovakvog dizajna, idealno je za dame koje prate trendove i žele nešto zaista posebno i drugačije od ostalih.\nUkoliko ovaj prsten bude vaš konačan izbor, zasigurno nećete pogrešiti, jer je reč o tradicionalnoj formi vereničkog prstena koji je osvežen modernim notama.


Zanimljiva ilustracija misija u Sunčevom sistemu – SVEMIR\nZanimljiva ilustracija misija u Sunčevom sistemu\nOn 10. May 2013. 10. May 2013. By Predrag AgatonovićIn Astronomske misije, U Sunčevom sistemu...\nOdlično odrađena ilustracija misija u Sunčevom sistemu. U pitanju su misije vezane za Sunce, planete, asteroide, komete, prirodne satelite planeta, kao i letelice koje su na ivici Sunčevog sistema a koje su prikazane na dnu ilustracije.\nJednostavno kliknete na deo koji želite i dobijete uvećanu sliku upravo tog tela.\nJasno je da se broj misija smanjuje sa udaljenošću određenih nebeskih tela od Zemlje, a prikazane su i putanje određenih letelica od kada su krenule sa površine Zemlje.\nKliknite na sliku i uživajte!\nJoš jedna fenomelna slika sa ISS-a


Home alone 🙃👻\nŠpanovićeva će usled virusa koji ju je napao propustiti čitavu sezonu u dvoranu, a na stazu će se vratiti tek u aprilu. Ivana je za 14. februar na Dan zaljubljenih objavila fotografiju iz teretane uz potpis - "Sama u kući"\nNaša atletičarka je od skoro u vezi sa Markom Vuletom, profesionalnim fitnes trenerom iz Novog Sada, koji je završio Fakultet sporta i fizičkog vaspitanja.\nMeđutim, ostaje pitanje da li je Španovićeva i dalje u emotivnoj vezi sa Vuletom, jer je očigledno da 14. februar praznik zaljubljenih nisu proveli zajedno.\nBranković najavio rekonstrukciju atletske staze u Čačku\nGeneralni sekretar Atletskog saveza Srbije, Slobodan Branković u razgovoru sa predstavnicima lokalne samouprave u Čačku najavio je rekonstrukciju postojeće atletske staze.\nNava ispunio normu, stiže na Evropsko dvoransko prvenstvo da okonča karijeru u velikom stilu\nNaš atletičar Goran Nava ispunio je normu za trku na 1.500 metara na Evropskom dvoranskom prvenstvu u Beogradu, gde želi da završi karijeru, saopštio je Atletski savez Srbije.


► Junker i Fico: Bregzit tek kada ga London pokrene, uz poštovanje svih pravila\nPredsednik Evropske Komisije Žan Klod Junker i premijer Slovačke koja je danas preuzela predsedavanje Evropskom unijom, Robert Fico kategorično su danas u Bratislavi upozorili da ne pristaju ni na kakve, ni na neformalne pregovore o "Bregzitu", sve dok to Velika Britanija ne zatraži zvanično.\n"Ne mogu da počnu nikakvi pregovori sa Velikom Britanijom dok ne dobijemo zvanično obaveštenje. Pozvali smo ih da pokrenu Bregzit. Ne možemo da gubimo vreme. Sloboda kretanja radnika neće se menjati, jer je to jedan od principa EU. Ako želite da imate pristup na jedinstveno tržište, morate da poštujete i sve slobode. To nećemo da menjamo, jer naši ljudi u Evropi pridaju toj slobodi veliki značaj, a tako je i u Slovačkoj", kazao je Junker.\n"Stav 27 zemalja članica EU o Bregzitu je jasan - mi znamo šta hoćemo i znamo kako da postupamo", kazao je Fico i dodao da neformalni samit EU koji, kao presedan, nakon dugih godina prvi put van Brisela organizuje Slovačka u Bratislavi 16. sptembra, nije sazvan da se razgovara o Bregzitu, već o budućem smeru Evrope.\n"Mi ne sazivamo samit zbog Bregzita jer, kao što sam kazao, ideja neformalnog samita pojavila se nekoliko nedelja pre referenduma. Zato razmišljanja Velike Britanije, i kada će ona napraviti koji korak, nemaju veze sa samitom. Razmišljanja kojima ćemo se baviti na samitu su šira nego problem koji je nastao odlukom građana Velika Britanije. Dobro je što je kasnije jer će se ohladiti glave, a prostor će biti pregledniji", kazao je Fico.\n"Veliki nesporazum je kada neko kaže da Višegradska grupa ima interes da oslabi institucije EU, a da po svaku cenu jača članice. Tu mora da bude ravnoteža. Ne može da dominira ni jedna ni druga strana. Slovačka će vršiti pritisak na samitu da ta ravnoteža mora da postoji", kazao je Fico i dodao da će Slovačka pripremati samit u tesnoj saradnji i zajedno sa Evropskom komisijom.\n"Dva su ekstremna očekivanja. Neko očekuje da ćemo reći: 'Sve je u redu, idemo dalje', a druge zemlje misle da treba da idemo u ogromne promene, čak i izmene osnovnih evropskih sporazuma. Za Slovačku, kao predsedavajuću EU, jasno kažem - nemamo nikakav interes za tako radikalne korake, ali ni da konstatujemo: 'Sve je u redu, ne moramo ništa da menjamo'. Moramo da se koncentrišemo na to kako da građanima prodamo uspešni evropski projekt", kazao je Fico.


Portal Sarajevo-RS.com - Obilježeno 25 godina od stradanja 45 Srba na Žepi\nObilježeno 25 godina od stradanja 45 Srba na Žepi\nnedelja, 04 jun 2017 16:18\nParastosom i polaganjem vijenaca na spomen-ploču na kojoj je upisano 45 imena srpskih boraca koji su na današanji dan, 4. juna 1992. godine položili živote u temelj otadžbine.\nPredsjednik Boračke organizacije opštine Pale Mihajlo Parađina rekao je da punih 20 godina dolaze na ovo mjesto osvještano krvlju srpskih boraca, te da je to skup ponosa i tuge.\n"Ponos briše suze, ali veoma teško, imajući u vidu da je ovo jedan od natragičnijih događaja u novijoj istoriji opštine Pale, pa i šire", istakao je on.\nParađina podsjeća da se prije 25 godina dogodila velika tragedija za koju, kao i za mnoge zločine nad Srbima, još uvijek niko nije odgovarao.\n"Srpski borci su dočekani baražnom vatrom kada su na ovom mjestu izašli na čistinu. Ovo je bila humana akcija koja je imala za cilj da mladim vojnicima obezbjedi hranu i sve ostalo što je trebalo", rekao je Parađina novinarima.\nOn kaže da se Boračka organizacija opštine Pale zalaže da svi nosioci vlasti pokažu društvenu odgovornost, da manifestuju jedinstvo i slogu kada su u pitanju strateški i nacionalni interesi, opstanak srpskog naroda i Republike Srpske u okviru Dejtonskog sporazuma.\n"Očekujem da svih narednih godina u miru, slobodi i blagostanju svi skupa u još većem broju obilježavamo značajne datume za stvaranje i razvoj Republike Srpske za koju su pale ogromne žrtve i prema kojima svi skupa moramo imati duboko poštovanje", kaže Parađina.\nObilježavanju parastosa danas su prisustvovale delegacije iz grada Istočno Sarajevo, opštine Pale i Han Pijesak, Trećeg pješadijskog Republika Srpska puka, boračkih organizacija iz Pala, Sokoca, Han Pijeska i Rogatice, te porodice poginulih boraca i drugi.\nPodsjećamo, kolona koja se 4. juna 1992. godine kretala prema brdu Zlovrh bila je u humanitarnoj misiji i njen zadatak je bio da dostavi hranu i vodu vojnicima koji su obezbjeđivali radio-relejni toranj na toj koti.\nSa muslimanskim snagama bio je postignut dogovor da srpski vojnici mirno prođu, međutim muslimani su taj dogovor prekršili i sa leđa, iz zasjede, napali i ubili 45 srpskih vojnika.\nPoslednji put izmenjenonedelja, 04 jun 2017 16:38\nViše iz ove kategorije « Alternativna televizija - 20 godina zajedno! Edukativna predavanja o igrici "Plavi kit" »


Nesrećni slučaj: Bugarski patrijarh završio u bolnici - 10.05.2022, Sputnik Srbija\nNesrećni slučaj: Bugarski patrijarh završio u bolnici\nBugarski patrijarh Neofit je hospitalizovan, saopštila je televizija „bTV“. 10.05.2022, Sputnik Srbija\nKako je precizirano, 76-godišnji patrijarh je pao prilikom posete Bogoslovskom fakultetu Univerziteta u Sofiji.Patrijarh bugarski Neofit je poglavar Bugarske pravoslavne crkve od 24. februara 2013. godine.\nsvet, društvo, bugarska, patrijarh neofit\n© Sputnik / Sergeй Pяtakov / Uđi u foto-galerijuBugarski patrijarh Neofit\nBugarski patrijarh Neofit je hospitalizovan, saopštila je televizija „bTV“.\nKako je precizirano, 76-godišnji patrijarh je pao prilikom posete Bogoslovskom fakultetu Univerziteta u Sofiji.\n„Patrijarh je prebačen u bolnicu sa slomljenom nogom“, navodi se u članku.\nPatrijarh bugarski Neofit je poglavar Bugarske pravoslavne crkve od 24. februara 2013. godine.


Šta predstavlja streč folija i koje su inovativne varijante ovog proizvoda | Akter.co.rs\nby Admin · Published 6. јануара 2022. · Updated 1. фебруара 2022.\nPakovanje, otpremanje, prevoz i manipulacija raznovrsnih predmeta treba da bude jednostavno, brzo i potpuno bezbedno. Inovativna streč folija omogućava da se čak i veoma lomljivi, teški i gabaritni predmeti efikasno zapakuju i pripreme za svaki vid transporta, zaštite i kasnije upotrebe. Pored klasične ručne varijante koja se u velikoj meri koristi i u domaćinstvu, danas je veoma popularna mašinska streč folija.\nKreirana od izdržljivog, elastičnog i najčešće providnog materijala – polietilena niskog stepena gustine, vrlo je rasprostranjena i ima široku primenu. Koristi se za klasično zamotavanje i pričvršćivanje hrane i namirnica, ali i velikih kutija na paletama, zatim prilikom selidbe i useljenja, kao osnovni i zaštitni predmet za sigurnost pakovanja i manipulaciju bez mehaničkih oštećenja.\nVeliki broj benefita i vrsta folija za privatne i poslovne namene\nStreč folija ima široku primenu u proizvodnji, industriji, građevinarstvu, ali i distribuciji i trgovini različitih proizvoda i roba. Zbog svoje rastegljivosti i linearnosti polietilena kao osnovnog materijala izrade, veoma brzo i lako prijanja za svaki tip podloge, pružajući efikasnu zaštitu od bilo kojih oštećenja. Velike prednosti pružila je svim delatnostima u okviru kojih se vrši interni i eksterni transport gabaritnih proizvoda, što je smanjilo i broj povreda radnika, kao i gubljenje dragocenog vremena na njihovo slaganje i prenošenje.\nU zavisnosti od tipa biznisa, kao i potreba za upotrebom folija, na domaćem tržištu se mogu pronaći varijante različite dužine, širine i debljine. Pored toga, danas je dostupna ručna i mašinska streč folija, koja se bira u skladu sa potrebama za njihovom povremenom ili neprekidnom upotrebom. Opcija koja podrazumeva rad mašina je veoma tehnološki napredna i inovativna, jer štedi vreme zaposlenih i na osnovu automatskih podešavanja profesionalno i pedantno zamotava sve vrste pakovanja. Značajna prednosti koja se pruža kupcima, jeste odlična cena, pa je troškovna isplativost važna, posebno za delatnosti u kojima se često koriste.\nPopularnost koja je opravdana kvalitetom i širokom namenom\nAtraktivnost koju ima streč folija manifestuje se kroz obimnu tražnju na poslovnom i tržištu finalne potrošnje. Visok stepen kvaliteta dokazuje se i kroz značajnu trajnost, jer čak i duži niz godina predmeti mogu biti zavijeni bez umanjenja funkcija pričvršćivanja. Providna boja savršena je za otpremanje na način da se uvek vide stvari koje su zapakovane, kao i da se teret lako prenese viljuškarima na tačno definisano mesto.\nEfikasna zaštita pruža se na osnovu visokog stepena otpornosti na atmosferske uticaje, kao i uporne UV zrake i udarce. Ono što je veoma važno za procese proizvodnje koji rezultiraju pakovanjem u omot, kutiju ili drugi vid ambalaže, jeste odlična kontrola zaliha – njihovog toka kretanja, raspoloživosti i vrsta. Za razliku od otpremanja uz papire, vreće, trake i druga zaštitna pakovanja, streč folija ne zahteva upotrebu dodatnih materijala, jer samostalno ima sve potrebne funkcije za bezbednost stvari.\nUmotavanje proizvoda i predmeta jednostavno je, troškovno isplativo i pouzdano kada se koristi streč folija. U poređenju sa svim drugim zaštitnim materijalima, odlikuju je rastegljivost, otpornost, izdržljivost i odlična izolacija upakovanih stvari od spoljašnjih uticaja i eventualnih mehaničkiih oštećenja prilikom manipulacije. U kombinaciji sa niskom cenom i upotrebom mašinske tehnike zamotavanja, ovo je jedan od najpopularnijih načina za pakovanje gabaritnog, ali i minijaturnog tereta bilo koje namene.\nNext story Prodaja tepiha ne stagnira, tepisi i dalje popularni u enterijerima\nPrevious story Odaberite najbolju vrstu uglja za vaše domaćinstvo


„Regionalna konferencija „Uloga medija u pružanju podrške društvenoj koheziji unutar i između Bosne i Hercegovine, Crne Gore i Srbije“ , Sarajevo, 26. marta, 2021. godine\nDana 26.marta 2021.godine u Sarajevu je održana regionalna Konferencija „Uloga medija u pružanju podrške društvenoj koheziji unutar i između Bosne i Hercegovine, Crne Gore i Srbije", u okviru regionalnog programa „Dijalog za budućnost", kojeg provode UNDP, UNICEF i UNESCO.\nOvaj regionalni program se provodi u partnerstvu s kabinetima Predsjedništva i vladama u Bosni i Hercegovini, Crnoj Gori i Srbiji, uz podršku Fonda za izgradnju mira (UN PBF) i doprinosi ostvarivanju četiri cilja održivog razvoja: Kvalitetno obrazovanje, Ravnopravnost polova, Održivi gradovi i zajednice, Mir, pravda i jake institucije.\nPutem ZOOM linka u radu Konferencije učestvovali su i brojni predstavnici regionalnih medija, fakulteta političkih nauka, istaknuti naučni i stručni radnici angažovani u medijima, i ombudsman za djecu, a tokom Konferencije istaknuta je važnost uloge medija u podršci unapređenja dijaloga i društvene kohezije između zemalja Bosne i Hercegovine, Crne Gore i Srbije, ali i unutar njih.\nU diskusiji, u okviru panela 4.:"Jesu li mediji još uvijek odgovorni za promovisanje pozitivnih vrijednosti", Dragica Radović, ombudsman za djecu, podsjetila je na ulogu medija u ostvarivanju ili kršenju prava djece, kao važnog činioca društva, ali i kao podršku društvenoj koheziji djece u zajednici u kojoj žive; kao i nedostatak medijskih sadržaja o djeci, a posebno sadržaja koje kreiraju djeca ili učestvuju u njihovom kreiranju, te naglasila da je velika odgovornost medija u promovisanju pozitivnih vrijednosti, a zajednička je odgovornost da djecu naučimo poštovati različitosti, koje predstavljaju bogastvo jednog društva.\nNa konferenciji je upriličeno i proglašenje najboljih medijskih izvještaja koji su doprinijeli društvenoj koheziji i društvenom dijalogu u Bosni i Hercegovini, Crnoj Gori i Srbiji, a učesnici konferencije su potpisali Medijsku povelju kojom se zalažu za suzbijanje govora mržnje i promociju socijalne kohezije unutar i među zemljama učesnicama."


Svaka peta žena pati od postporođajne depresije | ZOS d.o.o.\nSvaka peta žena pati od postporođajne depresije\nOko 20 odsto žena pati od postporođajne depresije, a period pandemije virusa korona negativno je uticao na osobe koje imaju ovaj oblik depresije.\nU Centru za mentalno zdravlje Doma zdravlja Banjaluka su za "Nezavisne" rekli da je postporođajna depresija mentalni poremećaj koji se javlja nakon porođaja, a kao odgovor na novonastale životne promjene koje donosi rođenje djeteta.\n"Karakterišu ga intenzivna osjećanja tuge, nemoći i beznadežnosti, povlačenje i nezainteresovanost za okolinu, a često ova osjećanja prati krivica, stid pa i samoprezir", naveli su u Centru za mentalno zdravlje Doma zdravlja Banjaluka.\nDodali su da je važno naglasiti da postporođajna depresija nije karakterna mana ili slabost, te da zavisi od velikog broja faktora i da se može dogoditi bilo kome - i majkama i očevima.\nNaglasili su da postporođajnu depresiju izaziva kombinacija fizičkih i emotivnih promjena, koja može biti i posljedica raznih životnih problema kao što su finansijski problemi, manjak podrške, loši partnerski odnosi ili briga o drugom djetetu.\n"Ako je primjetno neko od sljedećih stanja, potrebno je da se obratite za pomoć psihijatru, psihologu ili psihoterapeutu", rekli su u ovom centru.\nDodali su da je danas prisutna veća svijest ljudi o brizi o mentalnom zdravlju te samim tim se i osobe koje prepoznaju kod sebe emocionalne promjene u vidu postporođajne depresije češće javljaju za psihološku pomoć.\n"Epidemija virusa korona nije u našoj praksi povećala broj javljanja žena sa postporođajnom depresijom, ali svakako da je u nekoj mjeri bila okidač za produbljivanje simptomatologije i eventualno javljanje za stručnu pomoć", zaključili su u Centru za mentalno zdravlje.\nAleksandra Marinković, psiholog u Centru za edukaciju i promociju zdravog života "Eko-eho", u razgovoru za "Nezavisne" rekla je da stanje izazvano virusom korona negativno utiče na depresivne pacijente te da se vjerovatno loše odražava i na žene koje su razvile simptome postporođajne depresije.\n"Mi smo organizovali istraživanje, ali samo kroz oblik online upitnika koji su ispunjavale žene iz cijele BiH, a skrining smo radili na nivou grada Banjaluka", rekla je Marinkovićeva.\nDodala je da je postotak koji su dobili u svom istraživanju u skladu sa svim svjetskim istraživanjima.\n"Oko 20 odsto žena pati od postporođajne depresije. Možemo očekivati kako se broj depresivnih pacijenata povećava iz godine u godinu - da će se i broj osoba koje pate od postporođajne depresije povećavati", navela je Marinkovićeva.\nIstakla je da je zanimljiv podatak da su se žene koje su prolazile grupni rad u "Eko-eho" centru u doba pandemije virusa korona čak osjećale bolje u doba lokdauna.\n"Nismo primijetili povećanu anksioznost i depresiju kod njih, čak su nam neke rekle da im odgovara mirniji tempo u pandemiji. To što su im muževi i drugi članovi porodice kod kuće i daju im podršku su ocijenile kao pozitivnu stvar", zaključila je Marinkovićeva.


“Francuski predlog teško primjenljiv na Srbiju i Crnu Goru“ – Borba\n“Francuski predlog teško primjenljiv na Srbiju i Crnu Goru“\nMinistar za evrointegracije Jadranka Joksimović izjavila je danas da će Srbija u decembru otvoriti barem još jedno od, za sada, četiri pripremljena poglavlja i ocenila da se francuski predlog za proširenje EU ne odnosi na Srbiju, jer mi nismo kandidat za otvaranje pregovora već pristupajuća zemlja.\n“Važno je da otvorimo bar jedno poglavlje, a mislim da možemo i dva. To nije grandiozan uspijeh, ali je dinamika koja pokazuje da uporno radimo, da ćemo imamo stprljenje i partnerski odnos, da ne dižemo ruke od procesa reformi”, rekla je Joksimović za RTS.\nNa taj način šaljemo poruku da smo pozudan partner, rekla je ona i poručila “neka i EU pošalje poruku da je pouzdan partner, da drži do onoga što je i potpisano i dogovreno i da se pravila ne mijenjaju tokom procesa”.\nPrema njenim riječima, francuski predlog za proširenje EU na zemlje Zapadnog Balkana bi se teško odnosio na Srbiju i kako dodaje, bilo bi teško primjenjiv na pregovarački proces i Srbije i Crne Gore kao pristupajućih zemlja.\nDodala je da se dokument odnosi na kandidate kao što su Sjeverna Makedonija i Albanija ili potencijalne kandidate BiH i tzv Kosovo.\n“Ako bi sve zemlje članice prihvatile taj predlog to bi značilo da bi Evropski savjet tu novu metodologiju morao da ubaci kao deo pregovaračkih okvira onda kada započnu pregovri o pristupanju”, rekla je Joksimović i podsjetila da je Srbija postala kandidat 2012. a da je pregovore počela 2014.


MJESTIMIČNO VLAŽNI KOLOVOZI I MAGLA | Glas Laktaša - Nezavisni online magazin\nLAKTAŠI, 3. oktobra – U Republici Srpskoj saobraćaj se odvija po suvim ili mjestimično vlažnim kolovozima, a vidljivost je zbog magle smanjena na većini puteva koji prolaze kroz kotline, uz rijeke i preko prevoja, saopšteno je iz Auto-moto saveza Srpske.\nZbog minerskih radova danas od 12.00 do 17.00 časova biće privremenih obustava saobraćaja na dionici putnog pravca Doboj-Tuzla /Poljice-Gavrići/.\nRežim saobraćaja izmijenjen je i na dionici magistralnog puta Trnovica dva-Trebinje, zbog izgradnje vodovoda za naselje Dražesne Gore, pa se saobraća naizmjenično, jednom trakom.\nI u Federaciji BiH vidljivost je zbog magle smanjena u kotlinama i uz riječne tokove.\nDanas počinje sanacija mosta na Komaru, na magistralnom putu Donji Vakuf-Travnik, a za vrijeme izvođenja radova vozila će saobraćati naizmjenično, jednom trakom.\nZbog rekonstrukcije mosta preko rijeke Vrbas, na magistralnom putu Novi Travnik-Bugojno, saobraćaj teretnih vozila preusmjeren je na pravac Bugojno-Donji Vakuf-Travnik, a putnička vozila saobraćaju obilaznicom u neposrednoj blizini.\nNa graničnim prelazima nisu evidentirana duža zadržavanja.\nZbog radova u Hrvatskoj i dalje je obustavljen saobraćaj na graničnim prelazima Novi Grad-Dvor.\nPrethodni tekstNajlepša pesma za dolazak jeseni: Najbudalastija tuga među tugama, Miroslav Mika Antić\nSledeći tekstMali lopovi za dan opljačkali 10 kuća


Real Sosijedad ne da vrh španske Primere - Sportske Vesti\nPočetna»Sportske vesti»Fudbal»Real Sosijedad ne da vrh španske Primere\nReal Sosijedad ne da vrh španske Primere\nAutor ProSport 22/11/2020 Fudbal, La Liga, Sportske vesti\nBaskijci nastavljaju da beleže pobede. U 10. kolu savladana je ekipa Kadiza u gostima rezultatom 0:1. Jedini gol na meču je delo Isaka u 66. minutu koji je bio precizan na asistenciju Januzaja (proglašen za igrača utakmice). Podatak koji govori o ozbiljnosti ekipe je da nisu dozvolili protivniku nijedan udarac u okvir gola.\nSosijedad se izdvojio na čelu tabele sa 23 boda, tri više od Atletiko Madrida, ali i sa dva meča više. Dokle će ova ekipa moći da dogura u Španiji, da li je ovo samo trenutno ili nešto na duže staze, videćemo, ali će svakako Real Madrid i Barselona imati težak zadatak pred sobom ove sezone.\nPrethodna vestVojvodina nemoćna protiv Crvene zvezde\nSledeća vest Inter posle drame i preokreta do pobede nad Torinom